
AF  LE  GRAND  RICHARDS 
af  De  Tolvs  Råd 


Jeg  vil  gerne  sige  et  par  ord  ti!  Dem  om  værdien  af  Den  hellige  Skrift.  Jeg 
ved  ikke,  om  De  nogensinde  læser  i  den,  eller  om  De  bare  har  den  stående  på 
Deres  boghylde,  eller  hvad  den  virkelig  betyder  for  Dem. 

Hvis  vi  ikke  havde  Den  hellige  Skrift,  hvad  ville  vi  så  vide  om  vor  Himmelske 
Faders  kærlighed  og  vort  forhold  til  Ham  og  Hans  kærlighed,  som  fik  Ham  til 
at  give  sin  Enbårne  Søn  til  os,  så  at  vi,  ved  at  følge  Ham,  kan  komme  tilbage 
til  Ham  og  vide  noget  om  hvad  Herren  har  beredt  for  os.  Hvad  ville  vi  vide  om 
verdens  Forløsers  store  forsoningsoffer?  Vi  har  ikke  evne  til  at  forstå  hvad 
det  betød  for  Ham,  når  Han  vidste  at  Han  kunne  blive  korsfæstet  for  vore 
synder,  og  så  være  i  stand  til  at  påskønne  hvad  Han  virkelig  har  gjort  for  os. 
Hvad  ville  vi  vide  om,  hvorfor  Han  skabte  denne  jord  og  hvorfor  vi  er  her 
og   hvad   Han  har  planlagt  for  os! 

Uden  kundskab  til  hvor  vi  kom  fra,  hvorfor  vi  er  her,  hvor  vi  går  hen  og 
hvorledes  vi  skal  komme  der,  ville  vi  være  akkurat  som  et  skib  på  havet 
uden  ror  eller  sejl  eller  noget  til  at  vejlede  os.  Vi  kunne  måske  holde  os 
flydende,  men  vi  kunne  aldrig  komme  i  havn.  Det  er  derfor  vi  har  brug  for 
Den    hellige   Skrift. 

Forsiden: 

Præsident  David  O.  McKay  (født  den  8.  september  1873)  og  Emma  Ray 
Riggs  McKay  (født  den  23.  juni  1877)  har  været  gift  siden  den  2.  januar  1901, 
altså  i  mere  end  67  år,  og  de  er  stadig  lige  kærlige,  opmærksomme  og  bekymrede 
over  hinandens  velfærd.  Dette  yndige  billede  blev  taget  i  marts  i  år  af  Merritt 
Smith  fra  Jay  Lynn  Studio  i  Salt  Lake  City. 
DEN  DANSKE  STJERNE  ønsker  Præsident  McKay  hjertelig  til  lykke  på  fød- 

Kirkens    ungdoms 
ansvar  og  mission 

„Forbliv  i  den  frihed,  hvorved  I  er  frigjort..."  (Lære  og  Pagter  88:86.) 

„  ...  Og  sandheden  skal  frigøre  jer."  (Johs.  8:32.) 

Det  grundlæggende  i  denne  „sandhed"  er  den  handlefrihed  vi  har  fået 
—  retten  til  at  tænke  og  handle  som  vi  ønsker  det  —  en  gudgiven  vel- 
signelse så  kostelig  som  livet  selv,  og  uden  hvilken  vi  ikke  ville  være  i  stand 
til  at  udvikle  os  eller  blive  lykkelige. 

Da  meddelelsen  kom  om  at  mennesket  havde  erobret  Mount  Everest, 
verdens  højeste  kendte  bjergtop,  var  verden  stærkt  betaget.  Mennesket  havde 
føjet  endnu  en  epoke  af  mod  og  udholdenhed  til  sin  liste  over  sejre  over 

naturen.  I  næsten  et  halvt  århundrede  havde  men- 
nesket forsøgt  at  udføre  denne  tilsyneladende  umu- 
lige bedrift.  Til  sidst  stod  mennesket,  som  en  mægtig 
kolos,  overskrævs  på  det  hidtil  ubesejrede  Mount 
Everest. 

Det  er  en  stor  bedrift  at  stå  på  toppen  af  Mount 
Everest.  Dronningen  af  England  adlede  den  mand, 
som  nåede  det.  Jeg  var  stærkt  interesseret,  da  vi 
modtog  meddelelsen  om  den  betagende  sejr,  om  de 
vanskeligheder  de  havde  stået  overfor.  Her  er  nogle 
af  dem: 

Forræderiske  gletchere  og  isvolde  bevogter  top- 
pen af  Mount  Everest.  Iskolde  vindstød  hvirvler 
klippestykker  og  isblokke  over  bjergbestigeren. 
I  1924  så  man  to  englændere  passere  28,200  fods 
mærket,  og  så  blev  de  indhyllet  i  en  piskende  sne- 
storm. De  blev  aldrig  set  igen. 

I  århundreder  har  mennesket  ønsket  at  besejre 
naturen.  Nu  har  han  udført  denne  bedrift,  men  men- 
neskets ubesejrede  ånd  længes  efter  andre  uudfor- 
skede riger.  Planer  er  godt  på  vej  til  en  landing  på 
Månen,  og  selv  en  tur  til  Mars  synes  ikke  at  være 
en  umulighed. 

Nu  har  mennesket  besejret  luften,  havet.  Han  har 
overvundet  afstand.  Han  farer  nu  igennem  rummet. 
Han  er  herre  over  alting  undtagen  sig  selv. 

Selvbeherskelse 

Lad  os  nu  understrege  det  andet  punkt:  „Lad  jer 
ikke  indvikle  i  synd."  (Lære  og  Pagter  88:86.)  I  har 
valget,  I  har  retten,  I  kan  gøre  som  I  har  lyst,  og  ingen 
vil  berøve  jer  det  privilegium.  Men  lad  os  tænke  over 
dette. 

„Lad  jer  ikke  indvikle  i  synd."  Unge  mænd  oq 
kvinder,  min  første  tanke  er,  at  I  er  klar  over  det 
ansvar,  som  følger  med  jeres  „handlefrihed",  og  er 
klar  over  at  hvad  I  tænker  i  dag  og  hvad  I  gør  i  dag, 
stort  set  vil  være  bestemmende  for  hvad  jeres  land 
vil  blive,  for  det  er  ganske  rigtigt  blevet  sagt  at 

Ethvert  lands  skæbne  på  et  hvilket  som  helst  tids- 
punkt afhænger  af  de  anskuelser  som  dets  unge  men- 
nesker under  fem  og  tyve  år  har. 

Goethe 

Aldrig  før  i  historien  har  verden  haft  større  brug 
for  unge  mennesker,  som  foretrækker  den  højere 
livsankuelse  frem  for  den  lave,  den  egenkærlige  og 
den  uanstændige.  Hvad  jeres  anskuelser  er  i  dag 
angående  livet  og  formålene  med  det,  vil  være  af- 
gørende for  hvad  jeres  land  vil  være  i  morgen.  Dette 
er  rammende. 

Hvad  med  den  åndelige  magt  og  dømmekraftens, 
betænksomhedens  og  selvbeherskelsens  magt?  Med 


mindre  der  er  en  karakterudvikling  der  svarer  til  ud- 
viklingen af  de  fysiske  kræfter,  vil  der  ligge  besvær- 
ligheder forude. 

Det  er  blevet  sagt,  at  formålet  med  livet  kan  sam- 
menfattes i  én  sætning:  „At  undertrykke  sagen,  så 
vi  kan  blive  klar  over  idealet." 

Selvbeherskelse  —  ikke  lade  hidsigheden  løbe 
af  med  sig  i  hjemmet;  herredømme  over  for  hurtig 
tale  og  hastig  fordømmelse,  at  kontrollere  tungen  og 
derved  undgå  hjertesorg  og  sårede  følelser;  herre- 
dømme over  lysterne. 

Lad  jer  ikke  føre  på  afveje 

Unge  mennesker,  I  kan  være  i  denne  verden, 
men  ikke  af  verden!  I  er  kommet  ind  i  den  tilstand 
i  livet,  hvor  I  drives  af  himmelsendte  lidenskaber. 
Der  findes  nogle  unge  mennesker,  som,  når  de  er- 
kender denne  kendsgerning,  siger:  „Nuvel,  når  vi 
har  disse  lidenskaber,  hvorfor  kan  vi  så  ikke  tilfreds- 
stille dem?"  Og  de  bliver  sommetider  retfærdiggjort 
af  nogle  moderne  psykologer,  falske  lærere  og  le- 
dere, som  siger  at  det  er  forkert  at  undertrykke  dem; 
at  tilfredsstillelse  er  det  naturlige  i  livet.  Men  jeg 
siger:  lad  jer  ikke  føre  på  afveje! 

Jeg  gentager,  unge  mennesker,  I  er  i  den  periode 
i  livet  hvor  jeres  fysiske  natur  giver  sig  til  kende, 
men  I  må  også  erindre,  at  Gud  har  samtidig  givet  jer 
fornuftens  kraft;  Han  har  giver  jer  dømmekraft,  be- 
tænksomhed og  selvbeherskelse,  og  alt  dette  med 
et  guddommeligt  formål.  Lad  fornuften  og  dømme- 
kraften være  jeres  vejleder,  jeres  balance. 

Lykkens  sæd 

Dette  fører  mig  til  en  anden  kendsgerning,  som 
er  lige  så  vigtig  eller  vigtigere  end  de  allerede  om- 
talte. Et  lykkeligt  ægteskabeligt  livs  sæd  sås  i  ung- 
dommen. Lykken  begynder  ikke  ved  alteret;  den  be- 
gynder i  ungdommens  og  forelskelsens  tid.  Denne 
lykkens  sæd  sås  ved  jeres  evne  til  at  beherske  jeres 
drifter.  Kyskhed  bør  være  den  dominerende  dyd 
blandt  unge  mennesker  —  det  ideal  som  verden  ikke 
har  anerkendt,  og  som  mange  i  verden  ikke  vil  tro 
eksisterer  eller  næres  i  de  unges  hjerter.  I  unge 
mænd  og  I  unge  kvinder,  som  har  været  på  mission, 
ved  hvor  forbavsede  nogle  mennesker  var,  når  I 
fortalte  om  jeres  rene  liv.  Nogle  af  dem  sagde  rent 
ud,  at  de  ikke  troede  jer.  Men  det  er  sandt. 

I  vor  Kirke  en  der  kun  én  moralstandard.  I  verden 
er  der  mange  mennesker,  som  beskytter  deres  piger 
og  døtre,  uanset  religion.  De  ved  hvad  det  betyder 
for  unge  piger  at  blive  behandlet  som  slaver  eller 
legetøj,  og  de  beskytter  deres  egne  døtre  fra  at  blive 

Vidste  Dages  Helliges  niende  Præsident 
ig  Profet,  Seer  og  Åbenbarer,  fejrer  sin  93 


års  fødselsdag  den  8.  september  1968.  DEN 
DANSKE  STJERNE  forener  sig  med 
Kirkens  medlemmer  over  hele  verden  i 


oprigtige  fødselsdagsønsker  til  Præsident 
McKay.  I  anledning  af  hans  fødselsdag 
bringer  vi  artiklen  "En  Profets  stemme." 


R.  DON  OSCARSON 


En  Profets 
stemme 


JLJ  gid  jeg  var  en  engel,"  sagde  profeten  Alma,  „og 
kunne  få  mit  hjertes  ønske  opfyldt,  så  jeg  kunne  gå 
ud  og  tale  som  Guds  basun  med  en  røst,  der  kunne  få 
jorden  til  at  skælve,  og  råbe  omvendelse  til  alle  folk. 

Ja,  jeg  ville  forkynde  omvendelse  og  forløsnings- 
planen  til  hver  eneste  sjæl  som  med  en  tordenrøst,  at  de 
skulle  omvende  sig  og  komme  til  vor  Gud,  at  der  ikke 
mere  skulle  være  nogen  sorg  på  hele  jorden."  (Alma 
29:1,2.) 

Præsident  David  O.  McKay  har,  ligesom  Alma,  fattet 
livets  korthed,  at  vor  begrænsning  i  tid  og  sted  er  en 
realitet,  den  skrøbelighed  som  begrænser  et  menneske, 
et  helt  liv  igennem,  til  det  som  han  kan  efterlade  til  dem, 
som  vil  lytte.  Hvad  ville  enhver  af  os  vælge  at  efterlade, 
hvis  han  havde  en  „tordenrøst"  eller  gyldne  sider,  som 
han  kunne  skrive  et  budskab  på? 

Præsident  McKay  synes  at  have  fundet  svaret.  I  sine 
62  år  som  Generalautoritet  har  han  gentaget  sit  enkle, 
grundlæggende  vidnesbyrd  til  de  millioner,  som  har  hørt 
hans  røst  og  følt  hans  kærlighed: 

„Det  er  over  halvtreds  år  siden  jeg  stod  her  for  første 
gang  som  en  af  Kirkens  Generalautoriteter.  Jeg  husker 
udmærket  den  skælven  og  den  ydmyghed  jeg  følte  da  jeg 
stod  over  for  en  sådan  forsamling  og  tog  imod  en  stilling 
som  en  af  lederne.  At  et  halvt  århundrede  er  gået  har 
ikke  gjort  det  lettere  . .  .  Denne  formiddag,  som  den  gang 
og  i  de  mellemliggende  år,  beder  jeg  om  jeres  sympati 
og  jeres  bønner." 

„Det  har  været  vanskeligt  for  mig  at  give  blot  et 
udkast  til  det  budskab,  som  jeg  har  haft  i  mit  hjerte  for 
Kirkens  medlemmer  og  for  folk  ude  i  verden.  Der  findes 
en  udtalelse  af  Paulus,  som  siger  ,thi  kødets  attrå  er 
død,  men  åndens  attrå  er  liv  og  fred."'  (Rom.  8:6.) 

„Kristus  har  bedt  os  om  at  udvikle  det  åndelige  i  os. 

„Menneskets  jordiske  tilværelse  er  blot  en  prøve  på, 
om  han  vil  koncentrere  sine  bestræbelser,  sit  sind  og 
sin  sjæl  på  de  ting,  som  bidrager  til  at  behage  og  til- 
fredsstille hans  fysiske  natur  eller  om  han  vil  gøre  er- 
hvervelsen af  åndelige  egenskaber  til  sit  livsmål." 

„Hvis  mennesket  vil  søge  det  virkelige  formål  med 
livet,  må  han  leve  for  noget  der  er  højere  end  han  selv. 
Han  hører  Frelserens  røst,  som  siger:  Jeg  er  vejen  og 
sandheden  og  livet...'  (Johs,  14:6.)  Ved  at  følge  den 
røst  lærer  han  snart,  at  der  ikke  findes  noget  større  han 
kan  gøre  for  at  opnå  lykke  eller  evigt  liv.  Han  lærer,  at 
'livet  består  ikke  af  store  ofre  eller  pligter,  men  af  små 
ting  hvor  smil  og  venlighed  og  små  pligter  som  ydes 
vanemæssigt,  er  det  som  vinder  og  bevarer  hjertet  og 
sikrer  velværet.'" 


„Vort  liv  kommer  time  for  time  og  dag  for  dag  i  hjem- 
met, i  vor  forbindelse  med  forretningsvenner,  og  når  vi 
møder  fremmede.  Det  er  menneskets  indstilling  over  for 
dem  han  møder  i  det  daglige,  der  viser  om  vi  appellerer 
til  det  åndelige  hos  os  og  hos  dem  vi  omgås.  Det  er  en 
daglig  sag." 

„Åndelighed,  vort  sande  mål,  er  bevidstheden  om  sejr 
over  os  selv,  og  om  forbindelse  med  det  Uendelige. 
Åndelighed  tilskynder  en  til  at  overvinde  vanskeligheder 
og  erhverve  mere  og  mere  styrke.  At  føle  at  ens  evner 
udvikles  og  sandhed  udvider  sjælen  er  en  af  livets  aller- 
største oplevelser."  (Uddrag  af  tale  ved  Generalkonfe- 
rencen den  4.  april  1958.) 

Åndelighed!  Noget  højere  end  én  selv  —  en  stræben 
efter  menneskets  værdighed  —  er  et  af  Præsident 
McKay's  største  og  oftest  gentagne  budskaber  til  denne 
generation. 

Et  andet  er  hjemmets  hellighed.  I  en  tale  til  studen- 
terne ved  Brigham  Young  University  den  11.  oktober  1955 
talte  han  om  de  særlige  faktorer  som  bidrager  til  et  godt 


ægteskab  og  lykke  i  hjemmet,  idet  han  brugte  en  histo- 
rie fra  sin  ungdom: 

„Jeg  husker  at  jeg  som  ung  mand  en  sommerefter- 
middag gik  en  tur  sammen  med  andre  unge  mænd  og 
unge  piger.  Vi  gik  ad  den  smalle  vej  som  fører  til  South 
Fork  Canyon.  På  begge  sider  af  vejen  voksede  vilde 
roser.  Vi  standsede  ikke  for  at  plukke  dem,  fordi  de  var 
dækket  af  støv  fra  trafikken.  Vi  nåede  snart  bjergsiden. 
Der  var  også  roser,  men  de  var  fri  for  støvet,  hver 
enkelt  af  dem  var  kun  blevet  kysset  af  solskinnet  og 
morgenduggen.  Vi  plukkede  den  uberørte  rose  og  gav 
den  til  den  unge  pige,  som  syntes  så  værdig  til  den. 

Dette  princip  synes  for  mig  at  ramme  lige  i  centrum 
for  lykken  i  ægteskabsforholdet  —  en  renhedsstandard, 
som  forkyndes  og  praktiseres  blandt  de  Sidste  Dages 
Hellige." 

I  den  samme  tale  indskærpede  han  behovet  for  selv- 
beherskelse med  et  glimt  af  humor.  Han  fortalte  om 
en  ung  ægtemand,  som  havde  beklaget  sig  til  sin  unge 
brud  over  hendes  madlavning.  Efter  at  have  hørt  på  ham 
så  længe  hun  kunne,  sagde  hun  til  sin  mand: 

„Jeg  ved  min  madlavning  ikke  er  god.  Jeg  hader  det 
lige  så  meget  som  du  gør,  men  finder  du  mig  siddende 
og  pines  over  det?'  Denne  , pinen'  efter  at  man  er  blevet 
gift  er  det  som  gør  det  ubehageligt.  Lær  selvbeherskelse, 
kontrol  over  tungen." 

Derefter  understregede  Præsident  McKay  på  sin  ka- 
rakteristiske måde  betydningen  af  en  anden  enkel  egen- 
skab man  bør  udvikle  i  ægteskabet  —  enkel  i  anven- 
delse, men  guddommelig  som  egenskab: 

„(En  anden) .  .  .  bidragende  faktor  jeg  nævner  er  høf- 
lighed og  belevenhed.  Under  forlovelsen  er  hver  især 
glad  for  at  forudse  den  andens  ønsker,  og  finder  glæde 
ved  at  opfylde  disse  ønsker  inden  for  rimelighedens 
grænser.  Altfor  mange  ægtefolk  ser  på  . . .  ægteskabets 
alter  som  afslutningen  på  frieriet.  Det  burde  være  be- 
gyndelsen til  et  evigt  frieri,  og  det  betyder  betænksom- 
hed i  hjemmet,  den  samme  betænksomhed  over 
for  hustruen,  som  man  viste  sin  elskede  i  forlovelses- 
tiden;  den  samme  betænksomhed  over  for  manden, 
selv  om  han  sidder  bag  ved  sin  avis ...  og  ikke 
siger  et  ord.  Livet  bliver  hverdagsagtigt,  men  den  hver- 
dagsagtighed bliver  brudt  hvis  vi  blot  husker,  at  ,vil  du 
være  så  venlig',  at  ,tak',  at  .undskyld'  er  akkurat  lige 
så  meget  på  sin  plads  og  lige  så  meget  påskønnet  af  en 
hustru,  som  vor  elskede  påskønnede  dem." 

Et  andet  af  hans  store  emner  blev  udtrykt  i  et  påske- 
program i  Salt  Lake  Tabernaklet.  Imellem  nogle  musik- 
numre holdt  Præsident  McKay  en  tale  og  gav  et  kort  bud- 
skab om  Frelserens  mission.  Ved  slutningen  af  talen  kom 
han  med  følgende  udtalelse:  „Vi  tror,  at  Jesus  er  (han 
standsede,  så  op  fra  sit  manuskript  og  lige  ind  i  den 
store  forsamlings  øjne)  —  nej,  vi  ved  at  Jesus  er  Kristus, 
verdens    Frelser." 

I  den  store  forsamling  ved  en  Generalkonference  i 
oktober  1959  sagde  han  det  på  en  anden  måde: 

„'Jeg  formaner  dig  indtrængende  for  Guds  åsyn,' 
skrev  Paulus  til  Timoteus,  ,og  for  Kristus  Jesus,  som 
skal  dømme  levende  og  døde...  Prædik  ordet..."'  (2 
Tim.  4:1-2.) 

„Hvilket  ,ord'?  Det,  som  ,ved  vor  Frelsers  Jesu  Kristi 
tilsynekomst  blev  åbenbaret,  da  Han  tilintetgjorde  døden 
og  bragte  liv  og  uforkrænkelighed  for  lyset  ved  det 
Evangelium...'"   (2  Tim.   1:10.) 

derfor  har  menneskene  gennem  tiderne  set  på 

Kristus  fra  forskellige  synspunkter.  Nogle,  som  fornæg- 
ter Ham  lige  så  ondskabsfuldt  som  pøblen  gjorde  det, 
ser  i  Ham  og  Hans  disciple,  dem  som  har  indført  et  kri- 
stent moralsystem,  som  har  undermineret  og  tappet 
kraften   i   den   europæiske   verden.'   Andre   med    klarere 


indsigt,  fremkommet  ved  erfaring,  ser  Ham  som  op- 
havsmanden til  et  system,  som  , fremmer  flid,  ærlighed, 
sandhed,  renhed  og  venlighed,  et  system  som  opret- 
holder loven,  begunstiger  friheden;  er  væsentlig  for  den 
og  vil  forene  menneskene  i  ét  stort  broderskab.' 

„Andre  ser  på  Ham  som  'det  eneste  fuldkomne  men- 
neske —  historiens  uforlignelige  personlighed,'  men  be- 
nægter Hans  guddommelighed.  Millioner  anerkender  Ham 
som  den  Store  Lærer,  hvis  lærdomme  imidlertid  ikke  er 
anvendelige  under  moderne  sociale  forhold.  (Derefter  til- 
føjede Præsident  McKay  sit  indtrængende  personlige  vid- 
nesbyrd:) Nogle  få  —  Å,  hvor  få!  —  ...  anerkender  Ham 
for  det  Han  virkelig  er  —  Faderens  Enbårne  Søn,  som  kom 
til  verden,  nemlig  Jesus,  for  at  blive  korsfæstet  for  verden, 
og  for  at  bære  verdens  synder  og  helliggøre  verden  og 
rense  den  fra  al  uretfærdighed." 

Og  endelig  taler  han  om  hemmeligheden  ved  et  lyk- 
keligt, vellykket  liv,  som  han  har  fundet  gennem  et  langt 
liv,  som  spænder  over  menneskets  udvikling  fra  stearin- 
lyset og  petroleumslampen  til  atomenergien  og  rummets 
mysterier.  I  en  tale  på  Brigham  Young  University  sagde 
han: 

„Af  hele  mit  hjerte  .  . .  taler  jeg  til  jer  efter  mange 
års  erfaring,  med  viden  om  nytten,  fornøjelsen,  glæden 
og  lykken  i  dette  liv,  følg  Kristi  formaning  om  først  at 
søge  Hans  rige." 

„  .  .  .  hvis  I  vil  opnå  den  højeste  lykke  og  det  mest  til- 
fredsstillende af  livet,  så  praktiser  i  jeres  daglige  om- 
gang Jesu  Kristi  Evangeliums  idealer.  Jeg  tøver  ikke 
med  at  fremsætte  denne  udtalelse  uden  begrænsning; 
jeg  ved   at  resultaterne  vil   blive  som  jeg   har  antydet." 

Og  så  en  sidste  historie: 

„  ...  en  skovfoged  lagde  mærke  til  en  snor  som  var 
bundet  til  et  træ,  og  førte  ind  i  en  tæt  skov.  Han  be- 
sluttede at  følge  denne  snor  for  at  finde  ud  af  dens  be- 
tydning. Gennem  krat  og  nedhængende  grene  banede 
han  sig  vej  så  godt  han  kunne,  og  traf  til  sidst  på  en 
jæger,  som  endnu  havde  det  sidste  af  et  nøgle  sejlgarn  i 
sin  hånd.  Efter  at  skovfogeden  havde  spurgt,  hvad  gar- 
net blev  brugt  til,  svarede  jægeren:  Jeg  har  hørt  om 
mennesker,  som  er  gået  vild  i  disse  skove,  og  jeg  be- 
stemte derfor,  at  hvis  jeg  skulle  miste  min  stedsans,  vil 
jeg  have  et  middel  til  at  finde  tilbage.' 

„Vi  bevæger  os  alle  fremad,  mere  eller  mindre  i  men- 
neskehedens mørke  og  tætte  skov.  Nogle  mister  deres 
stedsans,  andre  har  klogeligt  en  fører  (jeg  vil  ændre 
betegnelsen  og  kalde  det  et  anker),  og  de  kan  finde  vej 
tilbage,  selv  om  de  forvilder  sig  på  vejen  eller  bliver 
forvirret  i  labyrinten  af  mennesker.  Det  anker  er,  gen- 
tager jeg,  Jesu  Kristi  Evangeliums  idealer.  Lykke,  sikker- 
hed, karakter ...  er  resultaterne  af  at  holde  fast  ved  det 
anker . . . 

„Gud  hjælpe  os  til  at  blive  forankret...  så  vi  snart 
kaster  os  ud  i  menneskehedens  rige  for  at  yde  arbejde, 
trofast  arbejde  for  Guds  rige.  Det  beder  jeg  i  Jesu  Kristi 
navn.  Amen."  O 

tænd  den  bog 


AF  DON  VINCENT  Dl  FRANCESCA 


Ældste  Don  Vincent  Di  Francesca  døde  den  18.  no- 
vember 1966  i  Gesta  Gråtten  Palermo,  Italien. 


Jeg  blev  født  den  23.  september  1888  i  byen  Gratteri, 
provinsen  Palermo,  Sicilien,  som  søn  af  Joseph  D.  og 
Marianne  D.  Maria  Francesca.  Den  22.  februar  1892  døde 
min  moder,  og  sammen  med  min  broder  Antonine  og  min 
søster  Josephine  kom  jeg  til  at  bo  hos  min  moders  for- 
ældre. 

Da  jeg  var  syv  år  gammel  kom  jeg  til  at  gå  i  grund- 
skolen. Min  bedstefader,  som  ønskede,  at  min  uddan- 
nelse skulle  være  religiøst  præget,  sørgede  for,  at  jeg  blev 
undervist  af  hans  fætter,  Vincent  Serio.  Det  gik  mig  så  godt 
med  at  lære  den  kunst  at  læse  Skriften,  at  min  lærer,  da 
jeg  var  11  år  gammel,  roste  mig  og  sagde,  at  det  var  en 
velsignelse  for  mig  at  have  så  stort  et  talent. 

I  november  1900  fik  jeg  lov  til  at  lade  mig  indskrive 
i  en  højere  skole,  der  blev  drevet  af  en  religiøs  orden,  og 
der  studerede  jeg  religion  indtil  1905.  Min  broder  Antonine, 
som  i  mellemtiden  var  emigreret  til  New  York  City,  invite- 
rede mig  til  at  komme  til  Amerika,  så  da  jeg  var  17  år, 
sejlede  jeg  fra  Neapel  og  ankom  til  New  York  den  12.  ok- 
tober 1905.  Der  traf  jeg  en  ven  til  min  broder,  Ariel  Debel- 
lon,  præst  i  den  italienske  gren  af  en  af  de  protestantiske 
kirker;  han  antog  mig  som  lærer  for  medlemmerne  af 
hans  menighed.  Min  evne  til  at  læse  Skriften  gjorde  så 
stærkt  indtryk  på  ham,  så  han  foreslog,  at  jeg  gennemgik 
Knox  College  i  New  York  City.  Jeg  fulgte  hans  råd  og  tog 
min  eksamen  i  religion  den  24.  november  1909. 

Når  jeg  tænker  tilbage  over  begivenhederne  i  mit  liv 
frem  til  en  kold  februarmorgen  i  1910,  kan  jeg  ikke  blive  fri 
for  den  tanke,  at  Gud  har  været  opmærksom  på  min  eksi- 
stens. Den  morgen  gav  portneren  for  den  italienske  kirke 

mig  en  seddel  fra  pastoren.  På  den  stod  der,  at  han  var 
syg  og  lå  i  sengen  —  om  jeg  ville  komme  hjem  til  ham,  da 
han  havde  vigtige  ting  at  tale  med  mig  om  vedrørende 
sognets  affærer. 

Da  jeg  gik  ned  ad  Broadway,  blæste  den  stærke,  kolde 
blæst  ude  fra  det  åbne  hav  lige  imod  mig,  så  jeg  dukkede 
hovedet  og  vendte  ansigtet  bort  fra  den.  Da  var  det,  jeg  så 
noget,  der  så  ud  som  en  bog,  liggende  oven  på  en  åben 
asketønde,  der  var  stillet  ud  for  at  blive  tømt  af  skral- 
demændene. Bladenes  form,  og  den  måde  de  var  indbun- 
det på,  gav  mig  det  indtryk,  at  det  var  en  bog  med  religiøst 
indhold.  Nysgerrig  tog  jeg  bogen  og  slog  den  mod  asketøn- 
den for  at  få  asken  af  den.  Bogen  var  skrevet  på  engelsk. 
Jeg  kiggede  efter  titelbladet,  men  det  var  blevet  revet  ud. 

Som  jeg  stod  der  med  bogen  i  mine  hænder,  vendte 
blæstens  voldsomhed  bladene,  og  et  for  et  præsenterede 
navnene  Nephi,  Mosiah,  Alma,  Moroni  og  Esajas  sig  for 
mine  øjne.  Da  nu  vinden  var  så  skarp,  pakkede  jeg  hurtigt 
den  snavsede  bog  ind  i  en  avis  og  fortsatte  min  gang. 

I  præstegården  talte  jeg  nogle  få  trøstende  ord  til  min 
kollega  Scarillo  og  påtog  mig  de  tjenester,  han  pålagde 
mig,  sålænge  han  var  syg.  På  min  vej  tilbage  til  mit  logi 
dvælede  mine  tanker  ved  den  bog,  jeg  havde  i  hånden, 
og  ved  de  mærkelige  navne,  jeg  havde  læst.  Hvem  var 
disse  mænd?  Hvem  var  profeten  Esajas?  Var  han  den 
samme  som  den,  jeg  havde  læst  om  i  Bibelen,  eller  var 
han  en  anden  Esajas? 

Da  jeg  var  kommet  hjem  på  mit  værelse  vendte  jeg 
forsigtigt  de  lasede  blade  til  jeg  fandt  Esajas'  ord,  som 
jeg  læste  meget  omhyggeligt.  Hvad  mon  den  kirke  hed, 


s 

der  forkyndte  en  sådan  lære  med  ord,  der  var  så  nemme 
at  forstå?  Bogens  bind  og  titelblad  manglede.  Jeg  læste 
vidnernes  erklæring  på  de  første  sider  og  blev  stærkt 
påvirket  af  styrken  i  deres  vidnesbyrd,  men  der  var  ingen 
anden  nøgle  til  bogens  identitet.  m,  !m 

Jeg  købte  noget  sprit  og  vat  på  apoteket  nedenunder, 
hvor  jeg  boede,  og  begyndte  at  rense  de  snavsede  sider. 
Derefter  sad  jeg  i  flere  timer  og  iæste  i  bogen.  Da  jeg 
havde  læst  det  10.  kapitel  hos  Moroni,  låste  jeg  døren 
til  mit  værelse,  og  med  bogen  i  hænderne  knælede  jeg  og 
spurgte  Gud,  den  evige  Fader,  i  Hans  Søn,  Jesu  Kristi 
navn,  om  denne  bog  var  fra  Ham.  Medens  jeg  bad,  følte  jeg 
det,  som  mit  legeme  blev  helt  koldt  —  men  så  begyndte 
hjertet  at  hamre,  og  en  følelse  af  varme  og  glæde  kom  over 
mig  og  fyldte  mig  med  så  stor  en  iykke,  så  jeg  slet  ikke 
kan  finde  ord  for  den.  Jeg  vidste,  at  bogens  ord  kom  fra 
Gud. 

Jeg  fortsatte  min  tjeneste  i  sognet,  men  mine  prædike- 
ner blev  stærkt  farvet  med  de  nye  ord,  jeg  havde  fundet 
i  bogen.  Min  menigheds  medlemmer  blev  så  interesserede 
i  det,  jeg  sagde,  så  de  blev  utilfredse  med  de  prædikener, 
mine  kolleger  holdt,  og  spurgte  dem,  hvorfor  de  ikke 
talte  om  de  samme  dejlige  emner,  som  Don  Vincent.  Der- 
med begyndte  mine  vanskeligheder.  Da  medlemmerne 
begyndte  at  forlade  kirken  under  mine  kollegers  prædike- 
ner, medens  de  blev  siddende,  når  det  var  mig,  der  overtog 
prædikestolen,  blev  mine  kolleger  vrede  på  mig. 

Juleaften  begyndte  den  virkelige  disharmoni.  Det  var  i 
1910.  I  min  prædiken  den  aften  fortalte  jeg  beretningen 
om  Jesu  Kristi  fødsel  og  mission,  således  som  den  fandtes 
i  min  nye  bog.  Da  jeg  var  færdig  modsagde  nogle  af  mine 
kolleger  ganske  skamløst  og  offentligt  det,  jeg  havde  sagt. 
Det  urimelige  i  deres  påstande  oprørte  mig  i  den  grad,  at 
jeg  åbenlyst  tog  til  genmæle  imod  dem.  De  undsagde  mig 
og  overgav  mig  til  censurkomitéen  for  disciplinær  for- 
seelse. 

Da  jeg  kom  frem  for  denne  komité,  gav  dens  medlem- 
mer mig  en  formaning,  som  vist  skulle  forestille  at  være 
et  faderligt  råd.  De  rådede  mig  til  at  brænde  den  bog, 
som  —  sagde  de  —  var  af  Djævelen,  eftersom  den  var 
årsag  til  så  megen  besvær  og  havde  ødelagt  harmonien 
mellem  præstebrødrene.  Jeg  svarede  med  at  bære  vidnes- 


byrd for  dem,  at  den  bog,  de  bad  mig  om  at  brænde,  var 
Guds  ord,  men  at  jeg  på  grund  af  de  manglende  sider 
ikke  kunne  sige  dem,  hvad  den  kirke  hed,  som  havde 
udgivet  bogen.  Jeg  erklærede,  at  hvis  jeg  brændte  den 
bog,  ville  jeg  pådrage  mig  Guds  mishag.  Jeg  ville  hellere 
forlade  denne  menighed  end  jeg  ville  forsynde  mig  mod 
Ham.  Da  jeg  havde  udtalt  mig,  sluttede  rådets  præsident 
diskussionen  med  at  sige,  at  rådet  senere  ville  tage  be- 
stemmelse om  sagen. 

Det  blev  ikke  før  i  1914,  at  jeg  igen  blev  kaldt  ind 
for  rådet.  Højærværdigheden  talte  venligt  og  antydede, 
at  komitémedlemmernes  skarpe  ord  ved  det  foregående 
møde  måske  havde  irriteret  mig,  hvilket  var  meget  bekla- 
geligt, eftersom  de  allesammen  elskede  mig  og  var  op- 
mærksomme på  den  værdifulde  hjælp,  jeg  altid  så  villigt 
havde  ydet  dem.  Jeg  måtte  imidlertid  huske  på  —  sagde 
han  —  at  lydighed,  komplet  og  absolut  lydighed,  er  en 
hovedregel.  Langmodigheden  hos  de  medlemmer,  jeg  fort- 
sat havde  prædiket  falske  lærdomme  for,  var  nu  forbi,  og 
jeg  skulle  brænde  den  bog. 

Jeg  svarede  med  at  fastslå,  at  jeg  ikke  kunne  fornægte 
de  ord,  der  stod  i  bogen,  og  jeg  ville  heller  ikke  brænde 
den,  fordi  jeg  derved  ville  fortørne  Gud.  Jeg  sagde,  at 
jeg  glædede  mig  til  den  dag,  da  jeg  fik  at  vide,  hvad  det 
var  for  en  kirke,  bogen  tilhørte,  og  til  at  blive  medlem  af 
den  kirke.  Da  jeg  havde  sagt  det,  råbte  Højærværdighe- 
den: „Så  er  det  nok!".  Og  så  læste  han  den  beslutning, 
rådet  havde  truffet:  Jeg  skulle  afskæres  fra  min  stilling 
som  præst  i  Den  gode  Hyrdes  Kirke  og  fra  hver  eneste 
rettighed  og  privilegium,  jeg  før  havde  været  så  glad  for. 
Tre  uger  efter  blev  jeg  indkaldt  til  møde  for  synoden. 
Efter  at  have  givet  mig  lejlighed  til  at  trække  mine  forrige 
udtalelser  tilbage,  hvilket  jeg  nægtede  at  gøre,  bekræf- 
tede synoden  rådets  dom.  Jeg  var  dermed  fuldstændig 
udelukket  af  menigheden. 

I  november  1914  blev  jeg  indkaldt  til  den  italienske  hær 
og  sendt  til  havnebyen  Neapel.  Jeg  var  med  i  kampen  i 
Frankrig,  hvor  jeg  oplevede  al  den  sorg  og  lidelser,  der  er 
forbundet  med  slagene  i  Den  første  Verdenskrig.  I  erin- 
dring om  de  lærdomme,  jeg  havde  tilegnet  mig  fra  „bo- 
gen", fortalte  jeg  nogle  af  mændene  i  mit  kompagni  histo- 
rien om  Ammons  folk,  hvorledes  de  nægtede  at  udgyde 

deres  brødres  blod  og  hellere  begravede  deres  våben  ned 
i  jorden  end  gjorde  sig  skyldige  i  så  store  forbrydelser. 
Feltpræsten  indberettede  mig  til  obersten,  og  den  næste 
dag  blev  jeg  eskorteret  til  dennes  kontor.  Han  bad  mig 
fortælle  ham  den  historie  jeg  havde  fortalt  soldaterne, 
således  som  den  står  optegnet  i  Alma,  det  24.  kapitel.  Så 
spurgte  han  mig,  hvorledes  jeg  var  kommet  i  besiddelse 
af  den  bog,  og  hvorfor  jeg  gemte  på  en  bog,  der  var  skre- 
vet på  engelsk  og  udgivet  af  en  kirke,  hvis  navn  jeg  ikke 
kendte.  Jeg  fik  10  dage  på  vand  og  brød  med  ordre  til  ikke 
mere  at  tale  om  „bogen"  og  dens  indhold. 

Da  Verdenskrig  I  var  slut,  vendte  jeg  tilbage  til  New 
York,  hvor  jeg  mødte  en  gammel  ven,  der  var  præst  ved 
Metodistkirken,  og  havde  hørt  om  mine  vanskeligheder. 
Han  syntes,  jeg  var  blevet  behandlet  uretfærdigt,  og  han 
begyndte  at  tale  min  sag  for  synodens  medlemmer.  Jeg 
fik  så  endelig  adgang  til  menigheden  —  som  lægmedlem. 
Som  et  eksperiment,  blev  man  enig  om,  at  jeg  skulle  led- 
sage metodistpræsten  på  en  mission  til  New  Zealand  og 
Australien. 

I  Sidney  i  Australien,  traf  vi  på  nogle  italienske  emi- 
granter, som  stillede  nogle  spørgsmål  angående  over- 
sætterfejl i  den  bibel,  der  blev  udgivet  af  den  katolske 
kirke.  De  var  ikke  tilfredse  med  de  svar,  min  kammerat 
gav,  så  han  blev  vred  på  dem.  Derefter  spurgte  de  om 
min  mening,  og  da  jeg  vidste,  at  jeg  havde  sandheden  i 
Mormons  Bog,  fortalte  jeg  endnu  beretningen  om  dengang 
Kristus  viste  sig  for  folket  i  det  land,  der  beskrives  deri, 
og  at  Kristus  havde  sagt:  „Jeg  har  andre  får,  som  ikke 
hører  til  denne  fold,  dem  må  jeg  også  føre  hid,  og  de  skal 
høre  min  røst,  og  der  skal  blive  én  hjord  og  én  hyrde." 
(3  Nephi  15:17.)  Da  de  spurgte  mig,  hvor  jeg  havde  lært 
sådanne  lærdomme,  fortalte  jeg  dem  om  den  bog,  jeg 
havde  fundet.  Beretningen  var  sød  for  dem,  men  bitter 
for  min  kollega.  Han  indberettede  mig  til  synoden,  og 
endnu  engang  blev  den  tidligere  dom  stadfæstet,  og  jeg 
blev  udelukket  af  kirken  vor  evigt.  Snart  efter  vendte  jeg 
tilbage  til  Italien. 

I  maj  1930,  da  jeg  sad  og  ledte  efter  en  oplysning  i  et 
fransk  leksikon,  så  jeg  pludselig  ordet  „Mormon".  Jeg 
læste  omhyggeligt,  hvad  der  stod,  og  fandt  ud  af,  at  der  i 
1830  var  blevet  oprettet  en  mormonkirke,  og  at  denne 
kirke  drev  et  universitet  i  Provo,  Utah.  Jeg  skrev  til  præsi- 
denten for  Provo  Universitetet  og  bad  om  oplysninger 
om  bogen  og  de  blade,  der  manglede.  To  uger  efter  fik 
jeg  svar,  hvori  der  stod,  at  mit  brev  var  blevet  overgivet 
til  Præsidenten  for  Jesu  Kristi  Kirke  af  Sidste  Dages  Hel- 
lige, og  at  han  ville  informere  mig  om  bogen  med  de  mang- 
lende blade,  idet  den  virkelig  tilhørte  Mormonkirken. 

Den  16.  juni  1930  besvarede  Præsident  Heber  J.  Grant 
mit  brev  og  sendte  mig  et  eksemplar  af  Mormons  Bog, 
som  var  blevet  oversat  til  italiensk  i  1852  af  Præsident 
Lorenzo  Snow,  medens  han  var  missionær.  Præsident 
Grant  oplyste  mig  om,  at  ældste  John  A.  Widtsoe  var 
præsident  for  Kirkens  europæiske  mission  med  hoved- 
kvarter i  Liverpool,  England,  og  han  ville  sende  mine 
spørgsmål  til  ham.  Nogle  få  dage  senere  skrev  ældste 
Widtsoe  til  mig  fra  Liverpool  og  sendte  mig  en  pjece,  der 
indeholdt  historien  om  profeten  Joseph  Smith,  der  fortæller 


om  pladerne  og  om,  hvorledes  Mormons  Bog  kom  frem. 
Langt  om  længe  fik  jeg  resten  af  den  historie,  der  begyndte 
for  så  længe  siden,  som  da  jeg  —  ledet  ved  Guds  hånd  — 
fandt  den  lasede  bog  liggende  på  toppen  af  en  asketønde 
på  en  gade  i  New  York  City. 

Den  5.  juni  1932  kom  ældste  Widtsoe  til  Neapel  for  at 
døbe  mig,  men  nu  var  der  udbrudt  en  revolution  mellem 
fascisterne  og  ikke-fascisterne  på  Sicilien,  og  Palermos 
politi  nægtede  mig  udrejsetilladelse.  Jeg  fik  derfor  ikke 
lejlighed  til  at  blive  døbt  på  det  tidspunkt. 

Året  efter  bad  ældste  Widtsoe  mig  om  at  oversætte  den 
pjece  om  Joseph  Smith  til  italiensk  og  få  1000  eksemplarer 
uddelt.  Jeg  gik  til  en  bogtrykker,  Joseph  Gussio,  med  min 
oversættelse,  og  han  gik  videre  med  den  til  den  katolske 
biskop  for  Cefalu-stiftet.  Biskoppen  befalede  bogtryk- 
keren at  ødelægge  materialet.  Jeg  lagde  sag  an  mod  bog- 
trykkeren, men  alt,  hvad  jeg  fik  ud  af  det,  var  en  ordre  fra 
retten  til  ham  om  at  levere  mig  den  originale  pjece  tilbage; 
den  havde  han  smidt  ned  i  kælderen  mellem  noget  affalds- 
papir. 

Da  ældste  Widtsoe  i  1934  blev  afløst  som  missions- 
præsident  begyndte  jeg  at  korrespondere  med  ældste 
Joseph  F.  Merrill,  som  efterfulgte  ham.  Han  satte  mit  navn 
på  listen  over  dem,  der  skulle  have  Millennial  Star  tilsendt, 
så  den  fik  jeg  indtil  1940,  da  Verdenskrig  II  satte  en  stop- 
per for  den.  I  januar  1937  skrev  ældste  Richard  R.  Lyman, 
præsident  Merrill's  efterfølger,  til  mig  og  meddelte,  at 
han  og  ældste  Hugh  B.  Brown  ville  være  at  træffe  i  Rom 
på  en  bestemt  dag,  og  jeg  kunne  møde  dem  der  og  blive 
døbt.  Brevet  blev  forsinket  på  grund  af  krigen,  så  jeg  fik 
det  ikke  rettidigt. 

Indtil  1949  var  jeg  derefter  afskåret  fra  ethvert  nyt  om 
Kirken,  men  jeg  forblev  en  trofast  tilhænger  og  forkyndte 
Tidernes  Fyldes  Forvaltnings  Evangelium.  Jeg  havde 
eksemplarer  af  standardværkerne,  og  jeg  oversatte  kapit- 
ler af  dem  til  italiensk  og  sendte  dem  til  venner  og  bekendte 
med  hilsenen:  „Goddag.  Morgenen  gryer  —  Jehova  taler! " 

Den  13.  februar  1949  genoptog  jeg  korrespondancen 
med  ældste  Widtsoe  i  Kirkens  hovedkvarter  i  Salt  Lake 
City.  Ældste  Widtsoe  besvarede  mit  brev  den  3.  oktober 
1950  og  forklarede,  at  han  havde  været  i  Norge.  Jeg  sva- 
rede ham  med  at  sende  et  langt  brev,  hvori  jeg  bad  ham  om 
at  hjælpe  mig  til  hurtigt  at  blive  døbt,  fordi  jeg  syntes, 
at  jeg  havde  vist,  at  jeg  var  Guds  trofaste  søn  og  en 
oprigtig  tjener  for  Ham,  idet  jeg  holdt  lovene  og  fulgte 
Hans  riges  befalinger.  Ældste  Widtsoe  bad  præsident 
Samuel  E.  Bringhurst  fra  den  schweiziske  mission  rejse 
til  Sicilien  og  døbe  mig.  Den  18.  januar  1951  ankom  præsi- 
dent Bringhurst  til  øen,  og  jeg  blev  døbt  i  Imerese,  provin- 
sen Palermo.  Ifølge  Kirkens  optegnelser,  var  dette  øjen- 
synligt den  første  dåb,  der  blev  udført  på  øen  Sicilien. 
Og  så  —  den  28.  april  1956,  trådte  jeg  ind  i  templet  i  Bern, 
Schweiz,  og  modtog  mine  endowments. 

Endelig  —  at  være  i  min  himmelske  Faders  nærhed! 
Jeg  følte,  at  jeg  nu  havde  vist  mig  trofast  i  min  anden 
prøvetilstand,  efter  at  have  søgt  efter  og  fundet  den  sande 
Kirke  ved  hjælp  af  en  ukendt  bog,  jeg  for  så  mange  år 
siden  fandt  på  toppen  af  en  åben  asketønde  i  New  York 
City.  O 

CYRUS 


DALLIN 


og  statuen  af 
Englen  Moroni 


AF  ALBERT  L  ZOBELL,  JR. 


Otatuen  af  Englen  Moroni,  på  toppen  af  det  midterste 
østlige  spir  på  Salt  Lake  Templet,  symboliserer  det  evige 
Evangeliums  gyldne  sandheder,  som  er  gengivet  i  disse 
sidste  dage. 

Statuen  af  englen  blev  skabt  af  Cyrus  E.  Dallin,  som 
blev  født  den  22.  november  1861  i  Springville,  Utah,  en 
lille  by  omkring  10  kilometer  syd  for  Provo.  Han  var  det 
næstældste  barn  af  otte  børn,  hvis  fader  var  Thomas  Dallin 
som  var  minearbejder. 

Piute-  og  Ute-indianerne  var  talrige  i  og  omkring 
Springville.  Om  efteråret  fik  de  tilladelse  til  at  bygge 
deres  hytter  på  markerne,  og  om  vinteren  solgte  de  huder 
og  vildt  til  nybyggerne.  Den  unge  Cyrus  lærte  at  elske 
disse  indianske  naboer,  ligesom  han  elskede  de  barske 
bjerge  i  nærheden  af  sit  hjem.  Hans  skoletavle  var  ofte 
fyldt  med  tegninger  i  stedet  for  med  de  lektier  han  havde 
til  den  dag. 

En  presbyteriansk  præst,  i  hvis  skole  han  var  indskre- 
vet, opmuntrede  ham  til  at  udvikle  sine  kunstneriske  talen- 

ter.  Engang  havde  pastor  Leonard  brug  for  en  tegning  af 
den  faldefærdige  skolebygning,  som  han  skulle  sende 
østpå  for  at  vise  at  der  trængtes  til  flere  penge.  Han  bad 
Cyrus  om  at  lave  tegningen,  og  den  var  snart  på  vej.  Den 
unge  Dallin  var  nu  en  virkelig  kunstner,  en  som  havde  mod- 
taget penge  for  sit  arbejde. 

I  foråret  1879  begyndte  han  at  arbejde  i  en  af  sin  faders 
miner  i  Silver  City,  for  at  tjene  penge  nok  til  at  komme  på 
skole  og  studere  kunst  i  Provo. 

I  begyndelsen  lavede  han  mad  til  sig  selv  og  tre  andre 
arbejdere;  så  fik  han  arbejde  med  at  sortere  malm,  læsse 
det  på  en  trillebør  og  køre  det  til  skakten  og  harpe  det. 
Det  var  hårdt  arbejde  med  utilhugget  materiale,  og  han 
arbejdede  der  i  omtrent  et  halvt  år. 

En  dag  fandt  minearbejderne  noget  blødt,  hvidt,  kalk- 
agtigt ler.  Den  unge  Dallin  gav  efter  for  fristelsen  og 
formede  to  hoveder  i  naturlig  størrelse,  idet  han  brugte 
sit  eget  værktøj.  Han  fortalte,  at  han  havde  eksperimen- 
teret med  ler  hjemme,  hvor  han  også  havde  fået  erfaring 
i  at  skære  træ  med  sin  store  foldekniv  og  havde  lavet 
nogle  skitser.  Lermodellerne  blev  sendt  til  en  udstilling 
i  Salt  Lake  City  i  oktober  1879  sammen  med  to  af  hans 
tegninger. 

Det  følgende  forår  blev  C.  H.  Blanchard  i  Silver  City  så 
imponeret  over  den  unge  Dallins  talent,  at  han  talte  om 
ham  med  Jacob  Lawrence,  en  rig  mineejer  i  Salt  Lake  City, 
og  sammen  rejste  de  penge  til  at  kunne  sende  Dallin  til 
Boston,  til  billedhuggeren  Truman  H.  Bartlett's  atelier. 
Mr.  Bartlett  skrev  et  brev  til  Deseret  News  den  12.  juni 
1880,  hvori  han  bl.a.  sagde:  „Da  hans  fader  ikke  er  nogen 
velhavende  mand,  er  det  ikke  sandsynligt  at  han  har  råd 
til  at  betale  sin  søns  udgifter  ret  længe.  Undervisningen 
af  den  unge  mand  er  gratis,  og  alt  hvad  han  behøver  er 
nok  til  at  betale  for  kost  og  logi  og  forsyne  ham  med  tøj. 
Han  har  stort  talent  for  billedhuggerarbejde,  og  hvis  han 
bliver  uddannet  på  den  rette  måde,  vil  han  blive  til  ære  for 
sig  selv  og  for  dem  der  er  interesseret  i  ham." 

Mange  mennesker  var  interesseret  i  at  udvikle  Dallins 
talenter,  og  hans  fremgang  var  meteorlignende.  I  februar 
1884  blev  det  bekendtgjort,  at  han  ville  åbne  et  atelier  i 
Salt  Lake  City,  men  i  slutningen  af  juni  blev  det  meddelt 
at  han  var  rejst  østpå  for  at  studere,  og  i  december  kom 
den  nyhed  at  han  ville  rejse  til  Paris. 

Han  ægtede  Vittoria  Colonna  Murray  fra  Roxbury,  Mas- 
sachusetts, den  1 6.  juni  1 891 ,  og  vendte  straks  efter  tilbage 
til  Salt  Lake  City,  hvor  han  arbejdede  indtil  vinteren  1894. 
I  denne  frugtbringende  periode  modellerede  han  Brigham 
Young  Monumentet,  som  blev  afsløret  på  50-års  dagen  for 
pionerernes  ankomst  til  Saltsødalen.  Han  lavede  også 
nogle  buster  af  Det  Første  Præsidentskab. 

William  B.  Preston,  den  præsiderende  biskop,  John  R. 
Winder,  hans  anden  rådgiver,  og  D.  C.  Young,  templets 
arkitekt,  samt  Cyrus  Dallin,  mødtes  med  Det  Første  Præsi- 
dentskab den  21.  juli  1891  og  indleverede  tegninger  til 
de  spir,  som  skulle  anbringes  på  de  stenkugler,  som  den- 
gang kronede  tårnene  på  Salt  Lake  Templet.  De  havde 
også  en  tegning,  lavet  af  Dallin,  af  et  himmelsk  sende- 
bud som  blæste  i  trompet. 

Mindre  end  en  måned  senere,  den   19.  august,  blev 

Til  minde  om  pioner-moderen,  (med  velvilje  fra 
Utah  High  School  Art  Assocation) 

Det  var  ikke  muligt  at  få  fat  i  brevet,  så  vi  erstatter 
det  med  et  billede  af  mr.  Dallin  som  en  gammel 
mand  med  en  af  hans  statuer  i  baggrunden,  (med 
velvilje  fra  Utah  State  Historical  Society) 


planerne  til  færdiggørelsen  af  templets  tårne  godkendt 
af  Det  Første  Præsidentskab.  Arkitekten  blev  instrueret 
om  at  konferere  med  Cyrus  Dallin  angående  omkost- 
ningerne ved  at  modellere  statuen  af  englen,  som  skulle 
anbringes  på  toppen  af  det  midterste  østlige  spir. 

W.  H.  Mullins  og  Co.,  Salem,  Ohio,  som  lavede  statuer 
på  bestilling,  fik  modellen  og  byggede  den  næsten  4  meter 
høje  statue  af  „24-hamret  kobber."  Skønt  firmaet  stadig 
eksisterer  som  Mullins  Manufacturing  Corporation,  findes 
deres  optegnelser  fra  1890'  erne  ikke  længere.  Og  hver- 
ken dette  selskab  eller  Kennecott  Copper  Corporation 
og  dets  datterselskab  Chase  Brass  and  Copper  Company 
kan  fuldstændig  afgøre  hvad  der  menes  med  „24-hamret 
kobber".  Nogle  metallurgister  mener,  at  det  kunne  veje 
24  ounces  pr.  kvadratfod.  Dette  ville  sige  at  kobberets  tyk- 
kelse var  ca.  0,032  inches  (0,65  mm).  Det  er  muligt,  at 
et  så  forholdsvis  tyndt  lag  kobber  kunne  være  blevet 
brugt  til  at  lave  statuen. 

Onsdag  den  6.  april  1892  var  omkring  40,000  mennesker 
samlet  på  Tempelpladsen,  og  yderligere  tusinder  på  de 
tilstødende  gader  og  andre  fordelagtige  steder  for  at  være 

„Brigham  Young  Monumentet"  da  det  stod  på 
Tempelpladsen;  nu  står  det  nede  i  byen  i  Salt 
Lake  City.  (med  velvilje  fra  Utah  State  Historical 
Society) 


vidne  til  at  den  forgyldte  statue  blev  sat  på  plads.  Ved  et 
møde  på  Generalkonferencen  den  samme  dag  havde  Kir- 
kens medlemmer  forpligtet  sig  til  at  fuldføre  Salt  Lake 
Templet  og  indvie  det  et  år  senere,  den  6.  april  1893. 

Nogle  har  undret  sig  over  betegnelsen  „himmelsk  engel 
i  færd  med  at  blæse  trompet."  Den  blev  kaldt  Moroni  i  en 
artikel  i  Deseret  News  om  dens  anbringelse.  Mange  år 
senere  skrev  Cyrus  Dallin  et  brev,  dateret  30.  juli  1938,  og 
adresseret  til  „Min  kære  Mr.  Young".  (Desværre  ved  vi 
ikke,  hvem  Mr.  Young  er.  Det  har  muligvis  været  Levi 
Edgar  Young  af  De  Halvfjerds'  Første  Råd  eller  arkitekten 
Don  Carlos  Young).  Brevet  fortsætter: 

„Som  svar  på  Deres  forespørgsel  om  'hvad  jeg  havde 
for  øje',  da  jeg  lavede  den  statue  der  sidder  på  toppen  af 
Salt  Lake  Templet,  vil  jeg  gerne  fastslå,  at  jeg  ikke  havde 
andet  for  øje  end  at  udføre  (så  godt  jeg  kunne)  mit  hverv, 
som  var  en  statue  af  Mormon-englen  , Moroni'. 

„Andet  end  dette  kender  jeg  ikke  noget  til  .  .  ."  Cyrus 
E.  Dallin. 

Cyrus  Dallin  var  i  sandhed  på  vej  til  at  blive  en  stor 
billedhugger.  I  januar  1896  vakte  det  opmærksomhed,  at 


han  udførte  arbejde  for  Kongres-Biblioteket.  Han  sendte 
et  lykønskningstelegram,  da  hans  Pioner-Monument  blev 
afsløret  på  Tempelpladsen  i  juli  1897.  Da  det  blev  flyttet 
til  sin  nuværende  plads  i  Salt  Lake  City,  var  han  en  af  taler- 
ne ved  en  højtidelighed  på  Pionerdagen  i  1900. 

Han  kom  ofte  „hjem"  til  Utah,  skønt  Boston-området 
var  hans  hjem  i  meget  af  hans  liv  som  voksen.  Under  et 
besøg  i  Salt  Lake  City  i  1920'erne  standsede  han  op  på 
Tempelpladsen,  hvor  han  blev  genkendt  af  præsident 
Levi  Edgar  Young  af  De  Halvfjerds'  Første  Råd,  som  den- 
gang tjente  som  præsident  for  Temple  Square-missionen. 
Sammen  talte  de  to  gamle  venner  om  Dallins  statuer,  som 
var  verdenskendte,  om  hans  historiske  figurer,  om  hans 
portrætter  af  indianerne  som  gengav  dem  på  autoritativ, 
værdig  og  betagende  måde.  Efter  at  have  overværet  en 
orgelkoncert  af  John  J.  McClellan  satte  de  sig  på  den 
kant,  der  omgiver  Måge-Monumentet,  og  så  på  den  gyldne 
statue  på  tempelspiret. 

„Jeg  tror,  at  min  .Englen  Moroni'  bragte  mig  nærmere 
til  Gud  end  noget  andet  jeg  nogensinde  har  lavet",  sagde 
mr.  Dallin.  „Jeg  syntes  at  jeg  kom  til  at  lære  hvad  det 
betyder  at  have  samvær  med  englene  fra  himlen."  Så 
tilføjede  han:  „Vi  kan  kun  skabe  i  livet  hvad  vi  er  og 
hvad  vi  tænker." 

Han  var  parat,  da  man  bad  ham  tale  ved  afsløringen  af 
hans  Pioner-Monument  i  Springville,  Utah,  den  24.  juli 
1932,  hvor  han  sagde  om  sin  moder:  „Hun  havde  ingen 
genvordigheder,  for  hun  havde  en  familie,  og  kærlighed 
dvælede  inden  for  vort  hjems  fire  vægge." 

Da  Cyrus  Dallin  atter  kom  til  Utah  i  juni  1934,  sammen- 
lignede han  sin  flyverejse  på  22  timer  med  sine  forældres 
tre  måneders  rejse  over  sletterne  i  begyndelsen  af 
1850'erne. 

„Jeg  skylder  min  moder,  Jane  Hamer  Dallin,  min  kunst, 
hun  elskede  skønhed,"  fortalte  han.  „I  min  barndom 
modellerede  hun  ting  af  ler  og  brændte  dem  i  ovnen. 
Det  var  en  sag  om  arvelighed.  Jeg  har  altid  holdt  af  kunst 
og  begyndte  at  tegne  og  modellere  allerede  da  jeg  var 
barn,  og  hun  og  min  fader,  Thomas  Dallin,  opmuntrede 
mig  på  enhver  måde." 

Der  var  også  år  med  skuffelser  i  hans  kunstnerliv. 
Medens  han  studerede  i  Boston  i  1884  lavede  han  en 
rytterstatue  i  gibs  af  Paul  Revere.  Han  talte  om  den  til 
besøgende  i  hans  atelier  i  Salt  Lake  City,  i  den  tro  at 
succes'en  lå  lige  for.  Nedskrevne  beretninger  siger,  at 
„hvert  år  fra  1884  bønfaldt  Dallin  enhver  byadministra- 
tion  om  at  acceptere  hans  statue." 

Men  så  i  begyndelsen  af  januar  1940  —  efter  55  års 
forløb  —  meddelte  borgmester  Maurice  J.  Tobin,  som 
formand  for  bestyrelsen  for  George  Robert  White  Fund, 
den  78  år  gamle  billedhugger,  at  han  var  blevet  tildelt 
en  kontrakt  på  27.500  dollars  for  at  støbe  figuren  i  bron- 
ze til  anbringelse  i  Paul  Revere  Mali,  i  nærheden  af  det 
sted,  hvor  Revere's  berømte  ridt  begyndte. 

Cyrus  Edwin  Dallin,  født  i  Utah,  døde  den  14.  novem- 
ber 1944  i  sit  hjem  i  Arlington,  Massachusetts,  otte  dage 
før  sin  83  års  fødselsdag.  Han  overlevedes  af  sin  enke 
og  to  sønner.  En  tredie  søn  var  blevet  dræbt  i  Frankrig 
under  Første  Verdenskrig.  0 

Det  er  tegn  på  virkelig  modenhed, 
når  en  ung  mand  eller  en  ung  kvinde 
søger   Herrens  hjælp  til   sine  daglige 
gøremål.  Mange  store  mænd  har 
lært,  at  deres  anstrengelser  er  for- 
gæves,   medmindre   de   bliver   hjulpet 
og  ledt  af  Herren. 

Benjamin   Franklin   anmodede   ind- 
trængende medlemmerne  af  den 
lovgivende  forsamling  om  at  indlægge 
bøn  i  deres  forretningsorden,  idet 
han  sagde:  „Mine  herrer,  jeg  har  levet 
i  lang  tid,  og  jo  længere  jeg  lever, 
jo  flere  overvældende  beviser  ser 
jeg  på  denne  sandhed  —  at  Gud 
styrer  menneskenes  liv   ...   Derfor 
tillader  jeg  mig  at  fremsætte  forslag 
om,  at  der  for  fremtiden  her  i  forsam- 
lingen vil  blive  opsendt  bønner,  der 
anråber  om  hjælp  fra  Himlen  og  dens 
velsignelser  over  vore  drøftelser  — 
hver  morgen,  før  vi  går  i  gang  med 
arbejdet ..." 

Cecil  B.  DeMille,  den  store  film- 
instruktør fremkom  med  denne  er- 
klæring om  bøn:  „Jeg  kunne  ikke  leve 
en  dag  uden  den.  Det  er  den  største 
magt  i  verden". 

Skrifterne  fortæller  os,  at  Job  blev 
stillet  ansigt  til  ansigt  med  mange 
af  livets  sværeste  prøvelser.  Han 
mistede  sin  rigdom,  sin  familie,  sit 
helbred  og  sine  venner.  Dog  bevarede 
han  sin  faste  tro  på  Gud.  Mange  er 


blevet  inspireret  af  Jobs  ord.  Jobs 
bemærkninger  angående  nogle  af  sine 
samtidige  er  karakteristiske  for  mange 
i  vort  samfund  i  dag.  Hans  ord  var 
disse:  „De  lever  deres  liv  i  rigdom, 
og  om  et  øjeblik  ligger  de  i  deres 
grave.  Derfor  siger  de  til  Gud,  gå 
bort  fra  os,  for  vi  ønsker  ikke  at  kende 
dine  veje.  Hvad  er  den  Almægtige, 
at  vi  skulle  tjene  Ham?  og  hvad  gavn 
skulle  vi  have  af  at  kende  Ham?" 
(Job  21:13-15) 

Med  vores  store  velstand,  vores 
medicinske  fremskridt  og  vore  mang- 
foldige bekvemmeligheder,  så  er  der 
dog  nogle,  som  vil  gribe  sig  selv  i  at 
ignorere  det  bestandige  behov,  de 
har  for  at  bede  til  vor  Fader  i  himlen. 
Mange  lader  i  dag  til  at  gentage 
erklæringen    om    Jobs    samtidige,"  .  .  . 
hvad  gavn  skulle  vi  have  af  at  bede 
til  ham?" 

Hos  ethvert   menneske   er  der  et 
stort  behov  for  at  klargøre 
sig  betydningen  af  bøn,  når 
det  bygger  sit  liv  op,  for  det  er  sandt, 
at  „dersom  Herren  ikke  bygger  huset, 
da  arbejder  de  forgæves,  som  bygger 
derpå"   (Salm.    127:1) 

Bøn  kan  være  en  vital  styrke  i  vort 
liv,  men  vi  må  lære,  hvordan  vi  kan 
gøre  vore  bønner  effektive.  Da  vi  var 
børn,  var  vore  bønner  måske  en 
gentagelse  af  udtryk,  vi  havde  lært. 
Eftersom  vi  modnes,  vil  det  være 
godt  at  anlægge  et  syn  på  bøn,  der 
har  større  dybde  og  større  betydning. 

Til  at  begynde  med  må  man  forstå, 
at  bøn  indebærer  det  at  tale  med 
Gud.  Når  dette  er  tilfældet,  er  det 
klart,  at  vi  bør  gøre  det  i  alvorlig  og  i 
en  bestemt  hensigt.  For  at  vore  bønner 
kan  blive  virkningsfulde,  er  det  vig- 
tigt, at  vi  nærmer  os  vor  Fader  i 


himlen  med  fuldkommen  tro  og  yd- 
myghed. Vi  må  overfor  vor  Fader 
erkende  vor  tillid  og  vore  begræns- 
ninger, for  at  Han  kan  være  i  stand 
til  at  supplere  vore  anstrengelser. 

Når  vi  nærmer  os  vor  Fader  i  him- 
len med  ydmyghed  og  tro,  må  vi 
være  klar  over,  hvilken  slags  hjælp  vi 
kan  bede  Ham  om.  Amulek  antyder 
i   Mormons   Bog,  at  vi   kan   bede  om 
hjælp  på  alle  områder  i  livet. 

Dette  er  hans  råd:  „Ja,  råb  til  Ham 
om  nåde,  thi  han  har  magt  til  at  frelse. 

Ja,  ydmyg  jer  og  vedbliv  at  bede 
til   Ham. 

Bed  til  Ham,  når  I  er  i  marken,  ja  for 
alle  jeres  hjorde. 

Bed  til  Ham  hjemme,  ja,  for  hele 
jeres  hus,   både  morgen,   middag  og 
aften. 

Ja,  bed  til  Ham  mod  jeres  fjenders 
magt. 

Ja,  bed  til  Ham  imod  djævelen,  som 
er  en  fjende  af  al  retfærdighed. 

Bed  til  Ham  for  markens  afgrøder, 
at  I  må  have  held  med  dem. 

Bed  for  hjordene  på  markerne,  at 
de  må  formeres. 

Men  det  er  ikke  alt;  I  må  udøse 
jeres  sjæl  i  lønkammeret  og  på  lønlige 
steder  og  i  ørkenen. 

Ja,  når  I  ikke  råber  til  Herren,  lad 
da  hjertet  være  fyldt  og  opløftet  i 
bøn  til  Ham  bestandig  for  jeres  vel- 
færd og  ligeledes  for  deres  vel- 
færd, som  er  omkring  jer." 
(Alma  34:18-27) 

Således  kan  vi  gennem  bøn  mod- 
tage hjælp  fra  Herren  i  alle  vore  ret- 
færdige bestræbelser.  Men  for  jer 
unge  mænd  og  unge  kvinder  er  det 
vigtigt,  at  I  fuldstændig  forstår 

(1)  hvilken  del  vi  må  opfylde,  før 
Herren  kan  besvare  vore  bønner,  og 

(2)  hvorledes  Herren  vil  besvare  vore 
bønner. 

I  skrifterne  har  Herren  gjort  det 
meget  klart,  at  virkningsfulde  bønner 
indebærer  en  god  portion  anstren- 
gelse fra  vor  side.  Denne  idé  blev 
tydeligt  forklaret  af  Herren  for  Oliver 
Cowdery.   Oliver  havde  bedt  om 
evnen  til  at  oversætte;  men  han  havde 
ikke  opfyldt  sin  del,  således  at 
Herren  kunne  opfylde  hans  ønske. 
Herren  gav  Oliver  dette  råd  angående 
bøn: 

„Se,  du  har  ikke  forstået  det  ret. 
Du  har  troet,  at  jeg  ville  give  dig,  uden 
at  du  selv  gjorde  dig  nogen  an- 
strengelse, blot  du  bad. 

Men  se,  jeg  siger  dig:  Du  må  ud- 
tænke det  i  dit  eget  sind,  og  da  må 
du  adspørge  mig,  om  det  er 
rigtigt.  .  .  "    (L&P.  9:7-8) 

Dette  er  en   meget  vigtig  ting  for 
os  at  virkeliggøre,   hvis  der  skal 
være  mening  med  vore  bønner.  Når  vi 
behøver   Herrens   hjælp    med    hensyn 
til  en  afgørelse,  forventer  Han,  at 
vi  kommer  med  en  forsøgsvis  afgø- 
relse, baseret  på  vores  egen  for- 
ståelse, og  at  vi  så  nærmer  os  Ham 
med  en  bøn  om  at  få  vores  afgørelse 
bekræftet  eller  afkræftet. 

Nu  rejser  spørgsmålet  sig,   „Hvor- 
ledes kan  vi  vide,  om  Herren  be- 
kræfter elier  afkræfter  vores  afgø- 
relse?" Herren  kom  med  denne  yder- 
ligere anvisning,  da  han  gav  Oliver 
det  råd,  til   hvilket  vi  netop   henviste: 

og  dersom  det  er  rigtigt,  vil  jeg 

bevirke,  at  dit  hjerte  brænder  i  dig, 
og  derved  skal  du  fornemme  at  det  er 
rigtigt.  Men  er  det  ikke  rigtigt,  skal 
du  ikke  have  sådan  en  følelse,  men 


dine  tanker  skal  være  så  uklare,  at  du 
glemmer  det,  der  var  urigtigt .  . ." 
(L&P  9:8-9) 

For  at  vore  bønner  kan  blive  be- 
svaret, må  vi  nødvendigvis  bede  om 
Herrens  hjælp,  når  vi  har  fuldført  den 
del,  Herren  forventer  af  os.  Så  må 
vi  lære  at  blive  følsomme  overfor 
Åndens  tilskyndelser  for  at  blive  klar 
over  det  svar,  Herren  giver. 

Vi  må  se  i  øjnene,  at  svaret  på 
vore  bønner  ikke  altid   er  i   overens- 
stemmelse med  vores  vilje.  Men  hvis 
vi  er  ydmyge  og  har  tillid  til  Herren 
og  følger  Åndens  tilskyndelser,  så  vil 
svaret,  vi  modtager,  være  til  gavn 
for  vor  vækst  og  udvikling. 

Vi   må  forstå,   at  vi   ikke  ved   bøn 
kan  tvinge  de  jordiske  prøvelser  bort, 
men  vi  kan  bede  om  karakter  til  at 
møde  dem  og  magt  til  at  sejre  over 
dem. 

Måtte  vi  blot  lære  at  komme  i 
berøring  med  Guds  magt  gennem  bøn. 
Og  —  som   Præsident  McKay  så 
smukt  har  udtrykt  det: 

„Jeg  håber,  at  I  engang  vil  få  en 
længsel,  en  længsel,  som  synes  at 
knuge  jeres  sjæl  (jeg  udtrykker  det 
håb  for  at  vise,  at  min  interesse 
for  jer  ligger  mig  stærkt  på  sinde) 
efter  at  møde  en  mur,  som  synes  jer 
uoverstigelig,  uindtagelig;  men  hvis 
pligter  ligger  på  den  anden  side  af 
muren,  bliv  så  ikke  stående  og  sig, 


„Jeg  kan  ikke  gøre  det."  I  må 
stræbe  efter  at  gøre  det,  men  det  er 
ikke  tilstrækkeligt.  Gør,  hvad  Jakob, 
forfatteren  til  den  hellige  skrift,  siger: 
Bed  Gud  om  magt,  men  føj  dertil  tro, 
en  anerkendelse  af  jeres  egen  evne 
til  at  gøre,  hvad  I  er  i  stand  til  at  gøre. 

I  kan  gå  hen  til  muren,  hvorsom- 
helst I  befinder  jer.  Når  I  kommer 
derhen,  og  I  er  kommet  så  langt 
som  I  kan,  vil  I  som  svar  på  jeres 
bønner  finde,  at  der  er  en  skjult  stige, 
ved  hjælp  af  hvilken  I  kan  komme 
over  den,  eller  der  er  en  dør,  I  ikke 
kunne  se  der  hvor  I  stod.  Guds  ånd 
er  vist  jer.  1  den  time  bliver  I  mod- 
tagelige for  det  Uendelige,  og  I 
fatter,  hvad  det  betyder  at  være 
berettiget  til  Helligåndens  vejledning; 
og  Han  vil  vejlede  jer  i  disse  ting. 

Visdom   kommer  gennem 
anstrengelse.  Alle  gode  ting  kræver 
anstrengelse.  Det,  der  er  værd  at 
eje,  vil  koste  en  del  af  jeres  fysiske 
væsen,  jeres  intellektuelle  magt  og 
jeres  sjælelig  magt,   „Bed,  og  det 
skal  blive  givet  jer;  søg,  og  I  skal 
finde;  bank  på  og  der  skal  blive  lukket 
op  for  jer".  Men  I  må  bede,  I  må 
banke  på,  I  må  søge."  (Treasures  of 
Life  p.  p.  303-04)  O 


299 


og 

Pigernes 
Program 


Hvis  der  er  noget  tidspunkt,  hvor  statistikker  bliver  le- 
vende, får  skær  af  blinkende  øjne,  smukt  hår  og  kønne 
træk,  så  er  det  i  Pigernes  Program.  For  21  år  siden  blev 
der  lavet  et  program  for  piger  af  Det  Præsiderende 
Biskopråd  i  Kirken,  et  program  svarende  til  Det  aronske 
Præstedømmes  for  drengene.  Kirkens  Første  Præsident- 
skab pålagde  stavene,  warderne,  missionerne  og  grenene 
at  administrere  Pigernes  Program  i  Kirken. 

Et  af  formålene  med  programmet  er  at  vise,  hvor  hver 
eneste  pige  i  Kirken  står,  og  at  føre  regnskab  med  pigens 
aktivitet  og  mødeprocent,  at  kende  de  piger,  som  deltager 
i  alle  Kirkens  møder  og  aktiviteter,  og  som  med  kærlig 
omsorg  hjælper  de  piger,  som  er  passive  i  Kirken. 

Når  pigen  når  tolv-års  alderen  og  kommer  til  sit  første 
GUF-møde,  ved  begyndelsen  af  GUF-året,  bliver  hendes 
navn  ført  ind  i  Pigernes  Program.  Et  personligt  kort,  nr. 
GCC-065,  udfærdiges,  som  indeholder  alle  de  oplysnin- 
ger, der  er  nødvendige  om  pigen:  hendes  forældre,  hen- 
des fødselsdag  og  hendes  talenter.  Hver  uge  gennem 
seks  år  føres  der  regnskab  med,  hvor  mange  møder  hun 
kommer  til,  hendes  aktiviteter,  de  taler  hun  har  givet,  og 
de  belønninger  hun  har  taget. 

Hvis  pigen  flytter  fra  en  by  eller  et  land  til  et  andet, 
vil  kortet  følge  hende,  ligegyldigt  hvorhen  hun  kommer. 
Kortet  føres  å  jour  og  overføres  omhyggeligt.  Dette  kort, 
såvel  som  statistikkerne,  er  i  en  vis  forstand  blevet  noget 
„levende". 

Piger,  der  ikke  er  medlemmer,  kan  også  tage  del  i 
programmet,  hvis  de  ønsker  det.  De  skal  opfylde  de 
samme  krav  for  at  få  en  Personlig  belønning. 


Det  sker  af  og  til,  at  en  SDH-pige  flytter  fra  et  mindre 
samfund  til  en  større  by.  Hvis  hun  ikke  er  tilstrækkelig 
orienteret  om  forandringen  i  miljøforholdene  og  indstil- 
lingen til  de  nye  medlemmer,  vil  hun  komme  til  at  føle  sig 
ensom  og  bange  for  at  begynde  i  GUF.  Men  Pigernes 
Program  har  kærlige  lærere  og  ledere  i  UKGUF,  og  de 
hjælper  disse  piger  til  at  blive  venner  med  kammera- 
terne, og  til  at  fortsætte  deres  aktiviteter  fra  deres  for- 
rige gren.  På  grund  af  dette  personlige  kort,  som  øjeblik- 
kelig sendes  fra  wards-  og  grenssekretærer  til  deres 
stavs-  eller  distriktssekretær  for  Pigernes  Program,  og 
siden  til  stavs-  eller  distriktslederen  i  den  nye  gren,  vil 
de  altid  blive  budt  verkommen  i  deres  nye  ward  eller  gren 
med  åbne  arme.  På  denne  måde  går  ingen  piger  „tabt". 

Pigerne  udfører  mindst  10  timers  særlig  hjælpetjeneste 
om  året.  Hun  udfylder  disse  tjeneste-timer  i  et  arbejde, 
der  kræver  hendes  uselviskhed  og  villighed  til  at  gøre 
noget  for  andre  uden  løn.  Hun  hjælper,  fordi  hun  glæder 
sig  over  at  kunne  hjælpe,  og  fordi  det  forventes  af  hende, 
som  medlem  af  denne  organisation.  Det  bør  huskes,  at  en 
hjælpetjeneste  er  noget,  der  gøres  udover,  hvad  der  nor- 
malt forventes  af  hende  i  hjemmet.  En  pige,  der  har  gen- 
nemført et  betydeligt  program  med  at  hjælpe  andre,  vil 
altid  huske  det  som  en  meget  lykkelig  oplevelse. 

Ved  slutningen  af  hvert  GUF-år  vil  pigen  få  et  „Person- 
ligt Belønningscertificat",  hvis  hun  har  været  i  Søndags- 
skole, GUF,  og  til  nadvermøde  mindst  36  gange,  hvis  hun' 
har  fuldendt  sit  tjenesteprogram,  holdt  tale  ved  et  kirke- 
møde, deltaget  i  GUF-aktiviteter,  levet  et  rent  liv,  betalt 
sin  tiende  og  holdt  Visdomsordet.  Efter  at  en  pige  har  fået 
en  Personlig  Belønning,  vil  de  næste,  hun  får,  blive  forsynet 
med  et  mærke,  der  viser,  hvor  mange  hun  har  fået.  Pigen 
kan  få  en  Personlig  Belønning  hvert  år. 

En  pige,  der  har  fået  syv  Personlige  Belønninger,  er 
berettiget  til  at  få  den  smukke  syv-års  guld  eller  sølv  Pige 
Program  medaljon. 

Hver  eneste  pige  er  en  speciel  pige . .  .  speciel  over 
for  sig  selv,  over  for  sine  forældre,  over  for  sine  kirkele- 
dere og  over  for  sin  Himmelske  Fader.  Der  bør  tages 
særlig  hensyn  til  hver  enkelt  pige.  Hun  kræver  forståelse 
og  kærlighed,  således  at  hun  føler,  at  hun  er  et  meget 
værdifuldt  individ  med  en  virkelig  vigtig  betydning.  Hver 
eneste  UKGUF-Ieder  betragter  hver  pige  individuelt,  for- 
står hendes  behov  og  hendes  aspirationer,  og  giver  hende 
særlig  omsorg. Bikube-klasserne,  MIA  Maid-klasserne,  og 
L-pige-klasserne,  er  de  midler,  hvorigennem  Pigernes  Pro- 
gram gøres  lettere.  Pigerne  søger  hjælp  og  råd  hos  deres 
UKGUF-ledere.  Dette  er  det  tidspunkt  i  en  leders  liv,  da 
hun  føler  sit  hellige  og  vigtige  ansvar  som  leder  for 
pigerne.  Hun  stræber  efter,  gennem  en  nær  personlig  for- 
bindelse, at  imødegå  hver  piges  behov,  idet  hun  udvikler 
et  stærkt  vidnesbyrd  om  Evangeliet  hos  hende,  og  hjæl- 
per hende  til  at  opnå  et  lykkeligt  liv. 

Biskopper  og  grenspræsidenter  får,  så  snart  de  bliver 
udnævnt,  en  kopi  af  bogen  om  Pigernes  Program,  der  gi- 
ver programmet  i  detaljer.  Enhver,  der  personligt  ønsker 
at  have  et  eksemplar,  kan  bestille  bogen  hos  Distributions 
Centret  —  (husk  lagernummer).  Q 

Det  var  lille  Tommys  fødselsdag, 
og  hans  venner,  Conway  tvillingerne, 
ville  give  ham  en  gave.  Men  Tommy 
var  blind,  så  det  måtte  være  noget, 
han  kunne  glæde  sig  over  uden  at 
være  i  stand  til  at  se  det. 

„Hvad  kan  vi  dog  give  ham?", 
spekulerede  Jean  og  Jim,  idet  de  stak 
hovederne  sammen. 

„Det  skal  være  noget  han  kan  fø- 
le", sagde  Jim. 

„Noget  han  kan  føle  og  høre  ville 
være  bedre",  sagde  Jean. 

„Du  har  ret",  samtykkede  hendes 
bror.   „Men  hvad?". 

De  tænkte  og  spekulerede. 

Da  sagde  Jim:  „Ler  til  at  modellere 


med  ville  være  en  god  gave  til  Tommy, 
tro  du  ikke?  Han  kunne  forme  ting  ved 
hjælp  af  sin  følesans." 

„Ja,  men  du  kan  ikke  høre  ler", 
huskede  Jean  ham  på. 

Så  spekulerede  de  igen. 

„Hvordan  med  blomster  fra  vores 
have?",  foreslog  Jim  efter  en  pause. 
„Tommy  kunne  både  føle  og  lugte 
dem." 

„Det  ville  være  fint",  sagde  hans 
tvilling,  „Men  jeg  spekulerer  stadig- 
væk på  at  noget,  han  kan  høre  ville 
være  bedre.  Desuden  vil  blomsterne 
snart  visne,  og  hvad  ville  han  så  have?. 
Nej,  jeg  ønsker  at  købe  en  rigtig  gave, 
han  kan  beholde." 


?7 


„Hvor  mange  penge  har  vi?", 
spurgte   hendes   bror. 

Hun  regnede  ud  i  hovedet.  „Til- 
sammen, halvanden  dollar."  „Det  er  alt 
hvad  vi  ejer",  sagde  Jim. 

Hun  nikkede.  „Jeg  ved  det.  Men 
Tommy  er  —  ja  han  er  ualmindelig. 
Han  er  meget  tapper.  Hvis  jeg  blev  syg 
og  mistede  mit  syn,  tror  jeg  nok,  jeg 
ville  dø." 

„Ja,  ja"  sagde  Jim,  „så  spenderer 
vi  det  hele.  Men  vi  har  endnu  ikke 
fundet  ud  af,   hvad  vi  skal  få  fat  i." 

„Hvorfor  ikke  se  os  omkring  i  nog- 
le af  butikkerne?",  foreslog  hans  sø- 
ster. „Vi  finder  måske  det  helt  rigtige 
til  Tommy  på  den  måde." 

Jim  var  enig  med  Jean,  og  så  tog 
de  afsted  med  pengene  i  lommen. 

I  legetøjsbutikkerne  så  de  på  en 
musikalsk  klovn  lavet  i  en  spilledåse, 
som  Tommy  ville  være  i  stand  til  både 
at  føle  og  høre.  De  så  på  en  harmoni- 
ka, da  Jean,  som  ikke  var  helt  tilfreds 
udbrød:  „Nu  ved  jeg  det,  jeg  har  no- 
get, som  Tommy  ville  kunne  lide." 

„Hvilket?" 

„Nu  skal  du  se."  Hendes  øjne  stå- 
lede, da  hun  begav  sig  på  vej  til 
dyrehandleren  nede  i  gaden  Der  gik 
hun  lige  hen  til,  hvor  killingerne  var 
anbragt.    „Er  de   ikke  yndige?". 

Der  var  en  grå  killing,  en  sort  og 
en  lille  hvid  med  blå  øjne. 

„Jeg  kan  bedst  lide  den",  sagde 
Jean,  idet  hun  pegede  på  den  hvide 
killing.  „Den  har  de  mest  vidunderlige 
øjne.  Du  ser  ikke  ret  tit  en  kat  med  blå 
øjne.  Mon  ikke  Tommy  ville  kunne  lide 
den?". 

Jim  kunne  også  bedst  lide  killingen 
med  de  blå  øjne.  „Men  vil  Tommy  være 
istand  til  at  passe  et  kæledyr?",  spe- 
kulerede han   på. 

„Hans  mor  må  hjælpe  ham",  til- 
føjede Jean,    „Men  jeg  tror  ikke  hun 


vil  være  ked  af  det.  Tommy  elsker  dyr, 
og  det  er  hans  fødselsdag." 

Butiksindehaveren  kom  hen  til 
dem.   „Kan  jeg  hjælpe  jer? 

Jim  talte  ligefrem.  „Vi  ønsker  at 
købe  en  gave  til  en  lille  ven.  Vi  har  halv- 
anden dollar.  Er  det  nok  til  at  købe 
den  hvide  killing?". 

„Ja,  du  kan  få  den  for  halvanden 
dollar." 

„Åh,  mange  tak",  udbrød  børnene 
henrykte. 

De  skyndte  sig  hen  til  Tommys 
hjem,  Jim  bar  killingen  i  en  papæske, 
som  butiksindehaveren  havde  givet 
dem.  „Til  Lykke,  Tommy",  råbte  de 
med  strålende  ansigter  og  anbragte 
killingen  i  hænderne  på  ham. 

Tommy  var  meget  glad  for,  at  hans 
venner  havde  husket  hans  fødselsdag. 
„En  killing",  udbrød  han,  medens  han 
med  varsomme  fingre  følte  på  det  lille 
dyr.  Tommy  strålede  over  hele  ansig- 
tet af  iver. 

„Vi  vidste,  du  kunne  lide  den",  sag- 
de Jean.  „Vi  ønskede  at  give  dig  noget 
ud  over  det  almindelige." 

„Noget  du  kunne  føle  og  høre", 
tilføjede  Jim. 

„Miaw,"    sagde    killingen. 

„Jeg  kan  høre  den",  sagde  Tommy 
leende.   „Hvilken  farve  har  den?". 

„Helt  hvid  med  blå  ønje", 
fortalte  tvillingerne  ham. 

„Blå  øjne,  hvor  vidunderlig".  Tom- 
my knugede  det  lille  pelsbundt  mod  sit 
ansigt.  „Den  føles  så  blød.  Jeg  holder 
allerede  meget  af  den.  Mange  tak, 
Jean  og  Jim,  for  den  vidunderlige  gave. 
Jeg  tror,  at  jeg  vil  kalde  den  for  Sne- 
hvide, Tror  I  ikke  den  kan  lide  det?". 

„Miaw!"  sagde  Snehvide,  og  slik- 
kede hans  kind.  O 

Et  selskab  eller  deltagere  i  en  skov- 
tur kan  have  megen  fornøjelse  af  at 
arrangere  og  deltage  i  en  konkurrence 
om  skulpturer  så  let  som  beskrevet 
her. 

Materialer  kan  være  frugter  og 
nødder  af  forskellige  størrelser,  ro- 
siner, kryddernelliker  eller  tegnestifter 
(til  øjne),  nogle  tandstikkere  og  pibe- 
rensere (til  at  sætte  tingene  sammen 
med)  og  gamle  sakse  (til  at  klippe  og 
tilpasse  tingene  med  hvis  det  skulle 
være  nødvendigt).  Forskellige  tørrede 
frugter  kan  også  bruges,  f.  eks.  røn- 
nebær, hyben  m.  m. 

Fastsæt  en  tidsfrist  til  at  blive  fær- 
dig i,  men  ingen  begrænsning  af  idéer; 
man  kan  lave  en  blomst,  en  plante,  et 
dyr  eller  en  person.  Lad  blot  fantasien 
arbejde. 

Udvælg  en  dommer  eller  to  til  at 
bedømme  det  bedste  resultat  og  ud- 
sæt en  pose  appelsiner  eller  æbler 
som  præmie.  O 


Sommerfugle 


Det  morsomme  ved  sommerfugle 
er,  at  de  findes  over  hele  verden,  og 
skønt  de  ser  skrøbelige  ud,  som  en 
roses  kronblade,  er  de  det  ikke  i  virke- 
ligheden. 

Der  er  sommerfugle,  som  lever  un- 
der polarkredsen.  De  er  de  mest  vær- 
difulde af  dem  alle,  fordi  de  er  så 
sjældne.  Der  er  andre  sommerfugle, 
der  lever  i  Saharas  ørken,  hvor  der 
ikke  findes  et  græsstrå,  hvor  en  som- 
merfugl kan  slå  sig  ned. 

I  sin  levetid  lægger  hunsommer- 
Forts,  på  side  62 

Boans 
Mursten 


„Jeg  vii  bygge  et  fint  hus",  pralede 
Boan  overfor  Jere  og  Obil.  „Der  skal 
være  to  store  rum,  et  til  min  mor, 
søstre  og  mig.  Det  andet  skal  værne 
dyrene." 

„Hvad  forstand  har  du  på  at 
bygge  et  hus?  Du  har  været  hyrde- 
dreng og  boet  i  telt  det  meste  af  dit 
liv",  sagde  Jere. 

„Det  er  ikke  svært  at  bygge  et 
hus",  sagde  Boan.  Han  slog  ud  med 
hænderne.  „Alt  hvad  du  behøver  er 
at  vide,  hvorledes  man  ælter  lidt 
mudder  til  mursten.  Det  kan  enhver 
gøre." 

Jere  så  på  Obil,  og  Obil  trak  på 
skuldrene.  Hvad  kunne  man  sige  til 
en  dreng  der  var  alvidende? 

Boan  havde  kun  været  i  den  lille 
Palæstina-landsby  i  ganske  kort  tid. 
Han  og  hans  mor  og  to  søstre  havde 
slået  deres  telt  op  i  udkanten  af 
landsbyen,  efter  at  deres  far,  som 
havde  været  hyrde,  havde  mistet 
livet  ved  en  jagtulykke.  Boan,  der  var 
den  ældste,  og  eneste  søn,  var  nu 
familiens  overhoved.  Hans  nye  stilling 
syntes  at  være  gået  ham  til  hovedet. 
Overalt  hvor  Boan  viste  sig,  pralede 
han  med  alt  det,  han  ville  udrette. 

„Jeg  kunne  meget  bedre  lide 

Boan,  hvis  han  ikke  var  sådan  en 
pralhals",  sagde  Obil  til  Jere. 

Jere  nikkede.    „Boan  optræder  så 
vigtig.  At  høre  ham  foregive,  at  han 
ved  alt.  Han  taler  om  sin  families 
husdyr,  som  om  han  havde  en  umåde- 
lig hjord." 

Obil  lo.  Ja,  en  vældig  hjord  på 
kun  en  gammel  hunged  med  sit  kid." 

„Og  den  sølle  lille  vinranke  Boan 
plantede,  synes  næsten  at  blive  en 
hel  fin  vingård",  sagde  Jere. 

Begge  drenge  lo.  Boan  havde 
meget  at  lære  om,  hvorledes  man 
byggede  et  hus  og  anlagde  en  vingård. 
Det  ville  blive  sjovt  at  se,  når  han 
begik  fejltagelser  og  fik  fiasko. 

Jere  og  Obil  behøvede  ikke  at 
vente  længe.  Nogle  få  dage  efter 
gik  de  forbi  teltet,  hvor  Boan  og  hans 
familie  boede.  Boan  var  ifærd  med  at 
lave  mursten  udenfor. 

„Se",  sagde  Boan  stolt.  „Jeg  har 
lavet  en  stor  stabel  mursten.  Jeg  kan 
snart  gå  igang  med  at  sætte  murene 
til   mit  hus  op." 

Jere  og  Obil  betragtede  et  stykke 
tid  Boan  ved  hans  arbejde.  Derefter 
gik  de  hjem. 

Jere  spurgte:  „Obil,  så  du  hvordan 
Boan   lavede  disse   mursten?" 

Obil  nikkede.  „Ikke  det  mindste 
stykke  strå  i  dem.  Så  snart  det  begyn- 
der at  regne,  vil  murstenene  opløses. 
Boan  vil  komme  til  at  sidde  i  en  stor 
mudderpøl." 

„Skal  vi  fortælle  ham,  at  han 
behøver  strå  i  stenene,  for  at  holde 
sammen  på  dem?"  spurgte  Jere. 

Obil  rystede  på  hovedet.  „Boan 
er  så  smart.  Lad  ham  betale  sine 
lærepenge."  Jere  gav  ham  ret.  Det 
ville  blive  sjovt  at  se  Boans  ansigt, 
når  han  opdagede,  at  han  havde  lavet 
sit  fuldkomne  hus  af  dårlige  mursten. 

Senere  sagde  Jeres  mor 


derhjemme:    „Jeg  talte   med   Boans 
mor  idag.  Hun  og  hendes  unge  døtre 
er  ved  at  væve  dejlige  tæpper  til  at 
ligge  på  gulvet  i  det  nye  hus,  Boan 
bygger  til  dem.   Hun  er  stolt  af  sin 
søn". 

Jere  følte  sig  skyldbevidst.  Han 
havde  glemt  Boans  mor  og  søstre. 
Det  ville  også  gå  ud  over  dem,  når 
Boans  hus  faldt  sammen.  Skulle  han 
advare  Boan?.  Nej,  han  kunne  ikke 
gøre  det,  Obil  ville  ikke  synes  om 
det.  De  var  blevet  enige  om,  at  det 
ville  være  en  god  spøg  at  lade  Boan 
bygge  sit  hus  af  dårlige  mursten. 

Men  hele  natten  lå  Jere  og  vendte 
og  drejede  sig.  Ville  det  nu  virkelig 
være  sådan  et  storartet  puds  at 
spille  Boan?  På  en  måde  følte  Jere 
ingen  trang  til  at  le. 

Så  snart  det  blev  lyst,  skyndte 
Jere  sig  over  til  Obils  hjem. 

„Obil,  lad  os  vise  Boan  hvordan 
han  skal  lave  rigtige  mursten." 

„Hvorfor?"  spurgte  Obil  indigne- 
ret." Jeg  ønsker  at  le  ad  den  pralhals 
til   Boan." 

„Måske  ville  det  alligevel  ikke 
være  nogen  særlig  god  spøg,  når  det 
kommer  til  stykket",  sagde  Jere. 
„Vi  har  ikke  noget  imod  Boans  mor 
og  søstre.  De  vil  også  lide  under  det, 
når  regnen  ødelægger  deres  hjem." 

Obil  blev  tankefuld.  Så  sagde  han: 
„Det  har  jeg  ikke  tænkt  på.  Ja,  lad 
os  hjælpe  Boan.  Men  tror  du,  han  vil 
tage  imod  vores  hjælp?" 

„Vi   kan  prøve",  sagde  Jere. 

Boan  var  allerede  igang  med  at 
lave  mursten,  da  Jere  og  Obil  viste 
sig. 

Idet   han   satte   hænderne   på 
hofterne,  sagde  Boan  stolt:  „Jeg  er 
sikkert  ganske  god  til  at  lave  mursten. 
Se  lige  på  denne  stabel." 

„Det  er  derom  vi  kom  for  at  be- 

,  søge  dig",  sagde  Jere.  „De  mursten 
•  vil  aldrig  blive  til  et  solidt  hus." 
o      „Hvorfor  ikke?"  sagde  Boan. 
M,Skal  det  være  en  form  for  sjov?" 
„Nej",  sagde  Obil.  „Du  har  ikke 
"""blandet  strå  i  murstenene.  De  vil  ikke 
holde  sammen   ret  længe." 

„Skal  der  være  strå  i  mursten?" 
spurgte  Boan  forbavset. 

Både  Jere  og  Obil  nikkede.  „Strå- 
ene binder  leret  sammen." 

Boan  så  fra  Jere  til  Obil.  „Hvorfor 
har  I  ikke  sagt  det  til  mig  noget  før?" 

Et  udtryk  af  forlegenhed  viste 
sig  på  Jeres  ansigt.  „Det  så  ud  til 
at  du  vidste  besked  med  alt.  Vi 
tænkte  det  ville  være  en  god  spøg  at 
lade  dig  bygge  huset  færdig,  og  bag- 
efter se  det  falde  fra  hinanden. 


Men  efter  lidt  eftertanke,  syntes 
vi  ikke,  det  var  nogen  særlig  god 
spøg,  når  det  kom  til  stykket." 

Obil  brød  ind.  „Så  kom  vi  for  at 
advare  dig  mod  murstenene,  før  du 
begyndte  at  bygge.  Jeg  er  ked  af,  at 
vi   ikke  fortalte  det  noget  før." 

Boan  stod  og  stirrede  på  dem. 

„Vær  ikke  altfor  vred  på  os", 
sagde  Jere.  „Vi  ønskede  ikke  at 
gøre  dig  og  din  familie  fortræd." 

„Jeg  er  ikke  vred  på  jer.  Jeg  er 
vred  på  mig  selv",  sagde  Boan. 

„Hvorfor?"  spurgte  Jere  og  Obil 
forbavsede. 

Boans  ansigt  fortrak  sig.  Han 
lignede   allermest  en    lille   dreng, 
som  følte  trang  til  at  græde,   men 
anstrengte  sig  for  at  lade  være.  Boan 

fuglen  fra  hundrede  til  flere  tusind  æg. 
De  er  ofte  grønne,  undertiden  gule  og 
lejlighedsvis  er  de  endog  blå  eller 
røde  og  i  mønstre  som  muslingeskal- 
ler. Men  æggene  er  så  små,  at  disse 
mønstre  kun  kan  ses  under  et  mikro- 
skop. 

Hansommerfuglen  frembringer  en 
sød  duft,  som  den  bruger  for  at  til- 
trække hunnerne.  Derfindes  duftkirtler 
på  vingerne,  og  små  luftrør,  der  ud- 
går fra  disse  kirtler  blæser  parfumen 
ud  i  luften. 


Selv  om  en  sommerfugl  ser  farve- 
strålende ud,  har  den  i  virkeligheden 
slet  ingen  farve.  Det  er  lyset  der 
skinner  på  insektets  vinger,  der  frem- 
bringer kuløren.  Vingerne  er  dækkede 
med  tynde  skæl,  der  opdeler  lyset  i 
forskellige  farver,  på  samme  måde 
som  vanddråber  i  luften  forvandler  lys 
til  den  farvestrålende  regnbue.  Skæl- 
lene er  så  små,  at  der  behøves  et 
mikroskop  for  at  kunne  se  dem.  Og 
det  er  derfor,  at  sommerfuglens  viden- 
skabelige navn  er  Lepidoptera,  der 
betyder  Skælvinge. 

lignede  ikke  den  pralende,   overlegne 
dreng    fra    før. 

„Hvad  er  der  i  vejen  Boan?" 
råbte  Jere  forskrækket. 

Boan  forklarede  langsomt.  „Det 
er  ikke  let  for  nogen  pludselig  at 
have  ansvaret  for  sin  familie  og  være 
dens  overhoved.  Jeg  ønsker  ikke  at 
min  mor  og  søstre  skal  vide,  hvor 
usikker  og  bange  jeg  i  virkeligheden 
er.  Derfor  har  jeg  pralet  og  prøvet 
på  at  opføre  mig,  som  om  jeg  vidste 
besked  med  det  hele." 

„Du  mener,  at  du  er  bange  inderst 
inde,  til  trods  for  din  stortalenhed?", 
spurgte  Obil. 

Boan  nikkede.  „Ligesom  den  lille 
dreng,  der  fløjter  i  mørke,  for  ikke  at 
blive  bange,   prøvede  jeg  at  gøre 


det  samme  med  mine  pralerier.  Jeg 
kender  ikke  noget  til,  hvordan  man 
bygger  et  hus  eller  laver  mursten,  jeg 
ved  endnu  mindre  om  hvordan  man 
anlægger  en  vingård.  Jeg  lod  som  om 
jeg  vidste  besked,  fordi  jeg  vidste, 
at  det  var  det,  der  ville  gøre  min  mor 
og  søstre  lykkelige.  Jeg  er  i  virkelig- 
heden meget  bekymret." 

Jere  sagde:  „Det  skal  du  ikke 
tage  dig  af,  Boan.  Vi  vil  vise  dig, 
hvordan  du  laver  gode  mursten  med 
strå   i." 

„Og  jeg  vil  komme  med  stærke, 
sunde  stiklinger  fra  min  fars  vingård", 
sagde  Obil.   „Så  kan  du  komme 
hurtigere  igang  med  din  vingård." 

„Tak  fordi  I  er  så  venlige",  sagde 
Boantaknemlig.  „Nu,  dajeg  harvenner, 
har  jeg  intet  at  frygte.  Jeg  kan  være 
mig  selv." 

„Det  er  altid  bedst  helt  at  være 
sig  selv",  sagde  Jere  blidt.  „Du  har 
ret",  samtykkede  Obil.  „Nu  da  vi 
kender  dig  rigtig,  er  vi  glade  for,  at 
du  er  kommet  for  at  bo  imellem  os. 
Vi  ønsker  at  hjælpe  dig.  Det  er  det, 
venner  er  til  for."  Q 

Hjælpeforeningens  kvinder  fra  alle  Kirkens  stave  og  missioner  er  på  denne 
septemberdag  fælles  om  at  udtrykke  deres  kærlighed  til  og  taknemmelighed  for 
Præsident  David  O.  McKay.  I  årenes  løb  har  hans  gode  råd  været  til  velsignelse 
for  søstrene  i  deres  hjem,  i  deres  Hjælpeforenings-organisationer  og  for  deres 
åndelige  og  kulturelle  udvikling.  Hans  trøstende,  opmuntrende  og  inspirerende 
ord  har  været  en  ledestjerne  for  det  verdensomspændende  søsterskab.  Det  er 
Hjælpeforeningens  kvinders  håb  og  bøn,  at  denne  Profetens,  Seerens  og  Åben- 
barerens 95-årige  fødselsdag  vil  gøre  det  klart  for  ham,  at  Kirkens  medlemmer 
er  ham  hengivne,  at  de  er  taknemmelige  for  ham,  og  at  de  takker  vor  himmelske 
Fade/r  for  en  profet  i  disse  sidste  dage. 

Vi  bringer  her  nogle  uddrag  fra  Præsident  McKay's  råd  til  søstrene,  så  Hjæl- 
peforeningens medlemmer  over  heie  verden  igen  kan  få  del  i  ord,  der  indeholder 
visdom,  tro  og  evig  sandhed: 

Moderkaldet 

Det  ædleste  kald  i  verden  er  moderkaldet.  Moderværdigheden  er  den  skønneste 
af  alle  kunster,  den  mest  fremragende  af  alle  professioner.  Den,  som  kan  male 
et  mesterstykke  eller  som  kan  skrive  en  bog,  der  vil  påvirke  millioner,  fortjener 
menneskehedens  beundring  og  bifald;  men  den,  som  med  held  opfostrer  en  familie 
af  sunde,  smukke  sønner  og  døtre,  hvis  udødelige  sjæle  øver  indflydelse  gennem 
tiderne,  længe  efter  at  maleriet  er  falmet  og  bøger  og  statuer  er  blevet  ødelagt  eller 
er  forfaldne,  fortjener  den  højeste  ære,  mennesket  kan  give. 

Moderens  billede  er  det  første,  der  sætter  sit  præg  på  det  ubeskrevne  blad 
i  det  lille  barns  sind.  Det  er  hendes  omsorg,  der  først  vækker  en  følelse  af  sik- 
kerhed, hendes  kys  er  det  første  tegn  på  kærlighed,  hendes  sympati  og  ømhed 
den  første  forsikring  om,  at  der  findes  kærlighed  i  verden  .  .  .  den  altid  ledende 
og  styrende  indflydelse,  der  er  indpodet  i  ham  gennem  de  første  barneår,  bliver 
ved  at  følge  ham,  og  ligesom  duften  bliver  ved  at  hænge  ved  den  falmende  rose 
vil  den  gennemtrænge  hans  tanker  og  blive  stående  i  hans  erindring  livet  igennem. 

Skønhed,  sømmelighed,  oprigtighed,  medfølelse,  et  glad  sind,  ærbødighed  og 
mange  andre  sublime  dyder  må  hun  besidde,  hvis  fine  og  gunstige  indflydelse 
er  så  vigtig  en  faktor  for  menneskehedens  udvikling  og  skæbne. 

Hjemmet 

Et  hjem,  hvori  der  er  enighed,  gensidig  hjælpsomhed  og  kærlighed,  er  blot  som 
en  lille  del  af  Himmelen  på  jorden.  I  ydmyghed  og  med  den  største  taknemmelighed 
glæder  jeg  mig  over,  at  jeg  aldrig  en  eneste  gang  som  dreng  i  mit  barndomshjem 
har  oplevet  et  tilfælde  af  disharmoni  mellem  min  fader  og  min  moder.  Harmoni, 
good-will,  sammenhold  og  gensidig  forståelse  er  dyder,  der  bør  plejes  i  ethvert 
hjem. 

Eksemplet  er  mere  vigtigt  end  forskrifterne.  Forældre  har  pligt  til  at  være  det, 
som  de  vil  have  deres  børn  til  at  være  med  hensyn  til  høflighed,  oprigtighed, 
mådehold  og  mod  til  til  enhver  tid  at  gøre  det,  som  er  ret. 

At  skabe  et  hjem  er  en  kunst.  Ved  første  blik  er  der  måske  nogle,  der  vil  studse 
ved  betegnelsen  „kunst"  i  forbindelse  med  opbyggelse  af  et  hjem.  Kundskab  og 
dygtighed  til  skabelse  af  et  smukt  hjem  er  imidlertid  det  største  talent,  man  kan  have. 

Med  „kunsten  at  skabe  et  hjem"  mener  jeg  at  kunne  indskærpe  børnene  en 
sjælens  ædelhed,  der  instinktivt  leder  dem  til  at  elske  det  smukke,  det  ægte,  det 
rene,  og  lige  så  instinktivt  vende  sig  fra  det  ækle,  det  uægte  og  det  lave. 

I  den  kunst  at  skabe  et  hjem  bør  to  kunstneres  arbejde  og  dygtighed  tilkende- 
give sig,  nemlig  faderens  og  moderens.  Hvis  disse  to  modarbejder  hinanden,  vil 
resultatet  af  deres  bestræbelser  ofte  blive  nederlag.  Men  hvis  de  samarbejder 
harmonisk,  således  at  de  supplerer  hinanden  i  deres  daglige  arbejde  med  levende 
modeller,  vil  resultatet  sandsynligvis  blive  drenge  og  piger,  der  vil  være  en  ære  og 
en  pryd,  ikke  en  vanære  eller  en  forbandelse  for  menneskeheden.  O 


Fødselsdagshilsen 


til  Præsident 
David  0.  McKay 

8.  September  1868 

Fra  vidt  forskellige  områder  af  Kirken  er  kommet  følgende  kommentar:  „Jeg 
er  glad  for,  at  Generalautoriteterne  planlægger  templer  i  Provo  og  Ogden,  Utah. 
Dette  vil   give  os  flere  år,  medens  de  bliver  bygget  og  indviet,  før  verdens  ende." 

Ja,  vanskelige  tider  ligger  forude  for  jordens  indbyggere,  kulminerende  på 
et  ubestemt  tidspunkt  med  løsrivelsen  af  elementerne  og  ødelæggelsen  af  store 
byer  og  lande,  medens  selve  jorden  ryster  ved  Jesu  Kristi  andet  komme.  Men  for 
de  trofaste  vil  det  ikke  være  afslutningen. 

De  skal  leve  i  Tusindårsriget,  hvor  Kristus  personligt  skal  herske.  De  skal 
være  sammen  med  opstandne  væsener  og  udveksle  synspunkter  med  dem. 
Hvilken  vidunderlig  mulighed  vil  de  ikke  få  —  med  Satan  og  alle  hans  kræfter 
bundet  —  for  at  gifte  sig,  opdrage  deres  børn  og  udføre  Herrens  værk  i  templerne 
og  andre  steder. 


Universets  bedst  bevarede  hemmelighed 


Ældste  Wilford  Woodruff,  (tidligere  Præsident  for  Kirken),  sagde  i  Salt  Lake 
Tabernaklet  den  16.  september  1877: 

„Når  Frelseren  kommer,  vil  tusind  år  være  helliget  dette  forløsningsarbejde;  og 
templer  vil  vise  sig  alle  steder  i  dette  Josephs  land  —  Nord-  og  Sydamerika  —  og 
også  i  Europa  og  andre  steder;  og  alle  efterkommere  af  Sem,  Kam  og  Jafet,  som 
ikke  modtog  Evangeliet  i  kødet,  må  der  gøres  arbejde  for  i  Guds  Templer,  før 
Frelseren  kan  fremstille  riget  for  Faderen  og  sige  ,Det  er  fuldbragt'."  (Journal  of 
Discourses,  Vol.  19,  p.  230.) 

Præsident  Brigham  Young  sagde,  at  templer  bygges  „så  hurtigt  som  arbejdet 
kræver  det,  med  det  udtrykkelige  formål  at  forløse  vore  døde."  (JD,  Vol.  2,  p.  138). 
Han  lovede  også  bygningen  af  hundreder,  ja,  tusinder  af  templer.  (Se  JD,  Vol.  10, 
p.  254,  og  Vol.  3,  p.  372.) 

I  en  tale  ved  Generalkonferencen  den  5.  april  1918  sagde  Charles  W.  Penrose, 
anden  rådgiver  i  Det  Første  Præsidentskab:  „.  .  .  men  når  den  strålende  tusindårs- 
dag vil  blive  fuldstændigt  indledt,  vil  der  blive  bygget  templer  på  forskellige  steder 
i  dette  store  Zions  land  (Amerika),  som  strækker  sig  fra  det  nordlige  fastland 
til  det  sydlige,  og  arbejdet  for  de  døde  vil  fortsætte,  og  frelserne  på  Zions  Bjerg 
vil  mangfoldiggøres  i  vore  efterkommere  ..."  (Konference-rapport,  april  1918, 
p.  16.) 

Kirkens  præsident,  Joseph  F.  Smith,  sagde  at  templerne  skulle  „punktere 
Europa".  (Der  Stern,  1906,  p.  332).  Præsident  David  O.  McKay  har  udtalt,  at 
Templet  i  Schweiz  kun  er  det  første  af  adskillige  templer,  der  skal  bygges  i 
Europa.  (Deseret  News,  3.   april   1953,   pp.  Al,  A9.) 

Tusindårsriget  vil  dages  med  Frelserens  komme.  Det  virkelige  tidspunkt  for 
det  andet  komme  er  universets  bedst  bevarede  hemmelighed.  Ikke  engang  englene 
i  himlen  kender  det.  Men  profetiske  tegn  er  blevet  nedskrevet  i  Den  hellige  Skrift, 
og  gode  mænd  og  kvinder  har  studeret  og  grundet. 

Det  nuværende  arbejde  for  Kirkens  medlemmer  er  blevet  godt  defineret:  Efter- 
leve de  pagter,  der  er  indgået  ved  dåben  og  andre  steder  og  fornyet  ved  den 
ugentlige  deltagelse  i  nadveren;  arbejde  trofast  i  warder  og  stave,  missioner  og 
grene;  opdrage  børn  i  retskaffenhed;  blive  „frelsere  på  Zions  Bjerg"  ved  aktivitet 
både  med  genealogisk  efterforskning  og  med  tempelarbejde;  ikke  gøre  sig  unød- 
vendige bekymringer  angående  fremtiden.  Med  Almas  ord  er  dette  liv  „en  tid, 
hvori  man  kunne  berede  sig  til  at  møde  Gud."  (Alma  12:24).  Og  en  anden  profet 
i  Mormons  Bog  sagde:  „Og  se,  jeg  siger  jer  dette,  for  at  I  kan  få  visdom  og  lære, 
at  når  I  er  i  jeres  medmenneskers  tjeneste,  tjener  I  blot  Gud."  (Mosiah  2:17.)         O 

AF  LELAND  H.  MONSON 


I  sin  omtale  af  „loven  om  direkte  handling"  bemærker 
psykologen  Thorndyke,  at  vi  har  tilbøjelighed  til  at  an- 
vende vor  kundskab  på  den  engang  tillærte  måde.  Vi  bærer 
os  klogt  ad,  når  vi  lærer  vore  spejdere  tjenestens  princip- 
per ved  at  lade  dem  gøre  en  god  gerning  hver  dag.  Hvis 
vi  prøver  at  lære  folk  Evangeliet  ved  blot  at  undervise 
dem  om  det  i  en  klasse,  skal  vi  som  endeligt  resultat 
vente  at  finde  en  ung  mand  eller  en  ung  kvinde,  som 
kan  fremsige  Evangeliets  principper  og  diskutere  dem. 
Og  det  er  nøjagtig  det,  vi  får. 

Men  —  siger  du  —  når  vi  oplærer  dem  ved  at  disku- 
tere Evangeliets  principper  i  klassen,  så  inspirerer  vi  dem 
til  at  beslutte  sig  til  at  efterleve  principperne  i  det  dag- 
lige liv.  Og  vi  ved  allesammen,  at  det  er  sandt.  Vore  ele- 
ver forlader  ofte  klassen  fast  besluttet  på  at  efterleve  de 
principper,  vi  lige  har  diskuteret.  Det  egentlige  spørgs- 
mål er  imidlertid,  hvor  mange  af  disse  beslutninger,  der 
bliver  virkeliggjort?  Hvor  mange  får  virkelig  forandret 
deres  livsførelse?  På  en  eller  anden  måde  skal  vi  som 
lærere  lære  andre,  hvorledes  de  virkeliggør  deres  hen- 
sigter. 


Loven  om   direkte  handling 

Som  lærere  er  det  nødvendigt,  at  vi  gør  mere  end 
blot  at  få  vore  elever'  til  at  tage  beslutninger.  Det  er 
nødvendigt,  at  vi  i  vor  bevidsthed  får  fastslået  Thorn- 
dyke's  lov  om  direkte  handling.  Det  er  nødvendigt,  at 
vi  bliver  fuldt  ud  klar  over,  at  vore  elever  skal  lære  prin- 
cipperne på  den  måde,  vi  ønsker,  de  skal  anvende  dem. 
Det  er  på  den  måde,  vi  underviser  spejderne  —  det  bør 
være  den  måde,  vi  underviser  på  i  Søndagsskolen. 

Vi  har  lært  alfabetet  fra  A  til  Å,  og  vi  kan  fremsige 
det  meget  hurtigt.  Men  prøv  så  at  fremsige  det  fra  Å  til 
A,  så  vil  I  opdage,  at  det  tager  meget  længere  tid.  Vi 
er  tilbøjelige  til  at  anvende  principperne  på  den  måde, 
vi  har  lært  dem.  Hvis  eleverne  lærer  Evangeliet  ved  at 
diskutere  dets  grundprincipper  i  en  klasse,  vil  de  sand- 
synligvis blive  gode  diskussionsledere  og  -deltagere  om 
Evangeliet.  Hvis  vore  elever  derimod  lærer  Evangeliet 
ved  at  praktisere  dets  principper  gennem  ugen,  vil  de 
være  tilbøjelige  til  at  blive  gode  efterlevere  af  Evangeliet. 
Og  det  er  det,  vi  ønsker.  Livet  forlanger  af  os,  at  vi 
efterlever  Kristendommens  principper. 

Og  vær  ordets  gørere,  ikke  blot  dets  hørere  .  . .  Thi 
hvis  nogen  er  ordets  hører  og  ikke  dets  gører,  så  ligner 
han  en  mand,  der  betragter  sit  eget  ansigt  i  et  spejl:  når 
han  har  betragtet  sig  selv,  går  han  bort  og  glemmer  straks, 
hvordan  han  så  ud. 

Men  den,  som  skuer  ind  i  frihedens  fuldkomne  lov  og 
bliver  ved  dermed,  så  han  ikke  er  en  glemsom  hører,  men 
en  gerningens  gører,  han  skal  være  salig  i  sin  gerning. 
(Jakob  1:22-25.) 

En  af  måderne,  hvorpå  man  kan  forandre  menneskers 
livsførelse  med  evangeliske  principper,  er  ved  at  ud- 
forme et  „erfarenheds-mål"  for  hver  lektie.  Et  „erfaren- 
heds-mål" er  et  mål,  en  elev  kan  nå  til  ved  at  lade  et 
princip  arbejde  og  tale  til  sig  i  sin  livsførelse  igennem 
ugen. 

For  nogle  få  år  siden  havde  jeg  det  privilegium  at 
overvære,  at  Dr.  Ernest  Ligon  fra  Yale  University  under- 
viste en  klasse  i,  hvorledes  man  illustrerer  anvendelsen 
af  et  „erfarenheds-mål".  Han  gav  en  lektie  om  „Den 
barmhjertige  Samaritaner"  til  en  gruppe  på  otte  unge 
mænd  og  kvinder.  De  var  17-18  år  gamle. 

Han  anvendte  ti  minutter  af  klasseperioden  til  at  over- 

bevise  sig  om,  at  eleverne  forstod,  hvad  historien  gik  ud 
på.  De  resterende  35  minutter  brugte  han  til  at  give  hver 
enkelt  elev  opgaver  med  hensyn  til  anvendelse  af  prin- 
cippet. Han  vendte  sig  først  til  John  og  spurgte:  „John, 
hvordan  kan  du  være  en  god  samaritaner  i  denne  uge?" 
John  svarede  ved  at  sige:  „Jeg  holder  meget  af  at  spille 
basketbold.  Jeg  har  en  træner,  som  jeg  har  meget  stor 
respekt  for.  Jeg  har  imidlertid  en  kammerat,  der  er  lige 
så  glad  for  spillet,  som  jeg  er,  men  han  kan  ikke  enes 
med  træneren.  Jeg  kunne  tænke  mig  at  være  en  god 
samaritan  på  den  måde,  at  jeg  fik  udlignet  den  vanske- 
lighed, der  er  opstået  mellem  min  ven  og  vor  træner." 
Dr.  Ligon  tog  et  lille  kort  frem  og  skrev  et  par  ord  til 
John's  forældre,  hvormed  han  bad  dem  hjælpe  deres 
søn  med  at  udjævne  den  vanskelighed,  der  var  mellem 
hans  ven  og  træneren.  Kortet  skrev  dr.  Ligon,  fordi  — 
sagde  han  —  han  efter  25  års  erfaring  i  at  måle  væksten 
i  karakteropbygning  kan  sige,  at  han  aldrig  har  kunnet 
måle  nogen  nævneværdig  vækst  gennem  søndagsskole- 
undervisning alene.  Kun,  når  hjemmet  og  Søndagsskolen 
arbejder  sammen,  opnår  man  et  maksimum  af  vækst  og 
udvikling  af  karakteren. 

Dr.    Ligon    arbejdede    med    hvert    enkelt    medlem    af 
klassen.    Da    de    gik    ud    af   deres    søndagsskoleklasse, 


havde  de  allesammen  et  personligt  projekt,  der  kunne 
hjælpe  dem  at  få  erfaring  som  gode  samaritanere  gen- 
nem  ugen. 

Hvis  vi  forventer,  at  eleverne  skal  bruge  Evangeliet 
som  vejledning  til  effektiv  livsførelse,  så  må  vi  få  dem 
til  at  lære  dets  sandheder  ved  at  praktisere  dem.  En 
sådan  igangsættelse  af  handling  fra  lærernes  side  vil 
trække  vor  undervisning  ud  af  „de  gode  hensigters  far- 
lige rige"  ind  i  det  „kongerige",  der  hedder  „praksis". 

Vi  lærer,  som  vi  lever 

Som  vi  lever,  således  lærer  vi.  Vi  får  et  vidnesbyrd 
om  et  evangelisk  princip  ved  at  praktisere  dette  princip. 
Jesus  opfordrede  os  til  at  opdage  Evangeliets  sandheder 
ved  at  aktivere  dem  i  vor  livsførelse.  I  templet  forkyndte 
Jesus,  at  „Hvis  nogen  vil  gøre  Hans  vilje,  skal  han  erfare, 
om  læren  er  fra  Gud,  eller  jeg  taler  af  mit  eget."  (Joh. 
7:17.)  Hvis  jeg  ønsker  at  vide,  om  det  er  klogt  at  tilgive 
dem,  der  har  forset  sig  imod  mig,  må  jeg  være  villig  til 
at  forsøge  et  eksperiment.  Ved  at  tilgive  dem,  kan  jeg 
lære  tilgivelsens  princip.  Jeg  kan  for  mig  selv  erfare  den 
fred,  der  kommer  til  den,  der  kan  ydmyge  sig  nok  til  at 
tilgive  en  anden.  Vi  lærer,  som  vi  lever.  Dorothy  Law 
har  skrevet: 

Hvis  et  barn  lever  under  kritik,  lærer  det  at  fordømme. 
Hvis  et  barn  lever  i  fjendskab,  lærer  det  at  slås. 
Hvis  et  barn  lever  i  frygt,  lærer  det  at  være  bange. 
Hvis  et  barn  lever  under  medlidenhed,  lærer  det  at 
bekymre  sig  for  sig  selv. 

Hvis  et  barn  lever  under  latterliggørelse,  lærer  det  at 
blive  sky. 

Hvis  et  barn  lever  under  jalousi,  lærer  det  at  føle  sig 
skyldig. 

Hvis  et  barn  lever  under  tolerance,  lærer  det  at  være 
tålmodigt. 

Hvis    et   barn   lever   under  opmuntring,   lærer  det   at 
være  tillidsfuldt. 

Hvis  et  barn  lever  under  ros,  lærer  det  at  være  tak- 
nemmeligt. 

Hvis   et  barn  lever  under  godkendelse,  lærer  det  at 
kunne  lide  sig  selv. 

Hvis  et  barn  accepteres,  lærer  det  at  elske. 
Hvis  et  barn  lever  under  erkendelse,  lærer  det,  at  det  er 
godt  at  have  et  mål. 

Hvis  et  barn  lever  under  ærlighed,   lærer  det,   hvad 
sandheden  er. 

Hvis  et  barn  lever  under  retfærdighed,  lærer  det  at 
være  retfærdig. 


Hvis  et  barn  lever  i  tryghed,  lærer  det  at  stole  både 

på  sig  selv  og  på  sine  omgivelser. 

Hvis  et  barn  lever  i  venlige  omgivelser,  lærer  det,  at 

verden  er  et  dejligt  sted  at  leve. 

Vi  kan  med  sikkerhed  sige,  at  vi  virkelig  lærer  det, 
som  vi  lever.  Vi  lærer  at  elske  vore  fjender  ved  at  følge 
de  tre  punkter,  Jesus  fremførte  i  Bjergprædikenen.  Vi 
lærer  at  betale  tiende,  faktisk  og  følelsesmæssigt,  ved 
at  betale  tiende.  Vi  lærer  ydmyghed  ved  at  være  ydmyge, 
ligesom  man  lærer  at  svømme  ved  at  give  sig  til  at 
svømme,  eller  lærer  at  spille  basketbold  ved  at  give  sig 
til  at  spille  basketbold. 

Praktiser  Evangeliets  principper 

Når  en  lærer  bliver  klar  over  det  princip,  at  vi  lærer, 
som  vi  lever,  bør  han  instruere  sin  søndagsskoleklasse 
på  en  sådan  måde,  at  det  princip,  han  forkynder,  umid- 
delbart finder  udtryk  i  elevens  livsførelse  i  løbet  af  ugen. 
En  lærer  opfylder  ikke  sine  forpligtelser  ved  blot  at  lede 
en  klasse  i  45  minutter.  Han  skal  hjælpe  eleverne  at 
praktisere  et  evangelisk  princip  i  deres  liv. 

Vi  ved,  at  når  som  helst  en  lærer  omsætter  abstrakte, 
moralske  principper  til  faktiske  situationer,  fremskyndes 
tilegnelsen  af  lærdom.  Vi  lærer,  som  vi  lever.  O 


Nadververs  for  september  1968 

Senior-Søndagsskolen 

„Mennesket  skal  ikke  leve  af  brød  alene,  men  af  hvert  ord, 
som  udgår  af  Guds  mund."  (Matt.  4:4) 


Junior-Søndagsskolen 

„Det,  der  er  godt,  kommer  fra  Gud."  (Alma  5:40) 


Fællesrecitation  d.  4.  oktober  1968 

De  to  skriftsteder  bør  læres  udenad  i  løbet  af  august  og  september  af  eleverne  i  kursus  10  og  14.  Hver  klasse  reciterer  sit  respektive 
skriftsted  ved  søndagsskolens  forprogram  fastesøndag. 

KURSUS  10: 

(I  dette  skriftsted  forsikrer  Herren  os  om,  at  Han  hverken  skjuler  sit  værk  eller  sine  domme  for  mennesket.  Vi  kan  lære  Hans  hensigt  og 

vilje  at  kende  ved  at  lytte  til  Hans  udvalgte  talsmænd,  profeterne.) 

„Nej!  Den  Herre  Herren  gør  intet  uden  at  have  åbenbaret  sin  hemmelighed  for  sine  tjenere,  profeterne." 

(Amos  3:7) 

KURSUS   14: 

(I  dette  skriftsted  minder  Paulus  os  om,  at  forsyndelse  fører  kun  til  tilintetgørelse,  men  at  følge  Kristi  fører  til  evigt  liv  og  udvikling.) 
„  . .  .  thi  syndens  løn  er  døden,  men  Guds  nådegave  er  evigt  liv  i  Kristus  Jesus,  vor  Herre." 

(Rom.  6:23) 

En  åbenhjertig  diskussion  med  piger 

BISKOP  ROBERT  L.  SIMPSON  Af  Det  præsiderende  Biskopråd 


En  aften  for  nylig  skulle  en  trofast  og  dygtig  G.U.F.- 
lærerinde,  i  studenteralderen,  give  en  omhyggelig  for- 
beredt lektie,  da  hun  pludselig  blev  tilskyndet  til  at  op- 
give den  planlagte  lektie  og  i  stedet  diskutere  umoralsk- 
hedens tragedie.  Omtrent  halvvejs  henne  i  lektien 
hørtes  der  utålmodig  tuden  med  bilhorn  fra  Kirkens  par- 
keringsplads. Langt  om  længe  holdt  det  op,  og  bilen,  der 
havde  en  ung  mandlig  fører,  kørte  bort.  Efter  den  in- 
spirerende diskussion  i  klasseværelset,  slentrede  en  græ- 
defærdig men  taknemmelig  ung  pige,  efter  at  de  andre 
var  gået,  hen  til  sin  leder,  for  at  tilstå,  at  denne  tuden 
havde  været  efter  hende.  Så  sagde  hun:  „Jeg  havde 
besluttet,  at  denne  aften  skulle  blive  den  største  aften  i 
mit  liv,  og  denne  dytten  var  signalet  til,  at  alle  arran- 
gementer var  i  orden,  og  at  han  ventede.  Det  du  sagde, 
og  den  måde  du  sagde  det  på,  har  frelst  mig  fra  den 
mest  alvorlige  fejltagelse  i  mit  liv,  og  jeg  vil  aldrig  glem- 
me det." 

For  netop  seks  og  et  halvt  år  siden  lyttede  Biskop 
Brown  og  jeg  intenst  til  Præsident  McKay,  der  gav  en 
højst  vital  udfordring  til  en  ny  præsiderende  Biskop  i 
Kirken.  Blandt  andet  fik  Biskop  Vandenberg  at  vide, 
at  hans  vigtigste  hverv  var  ansvarligheden  for  tusinder 
af  unge  mænd  over  hele  verden.  Dernæst  fulgte  en 
tydelig  anvisning  fra  en  levende  profets  læber,  idet  han 
sagde:  „Biskop,  din  omsorg  må  i  lige  så  høj  grad  omfat- 
te pigerne  på  samme  alder." 


Med  denne  faste  men  venlige  anvisning,  givet  for 
seks  og  et  halvt  år  siden,  i  tankerne,  besluttede  jeg  at 
tale  åbent  med  nogle  piger  —  disse  unge  kvinder,  som 
i  dag  lytter  med  lys  i  øjnene,  store  håb  i  deres  hjerter, 
men  i  alt  for  mange  tilfælde  usikre  i  deres  meninger  i 
dette  hurtige,  utålmodige  og  altid  skiftende  samfund. 
Jeg  nærmer  mig  mit  emne  med  en  brændende  bøn  i  mit 
hjerte,  en  bøn  om,  at  I  piger  vil  betragte  min  indtrængen 
i  jeres  private  verden  med  håb  og  drømme  og  aspiratio- 
ner på  en  venlig  måde,  at  I  vil  tage  imod  mig  som  en 
ven,  der  er  interesseret  i,  at  I  er  lykkelige  og  at  I  har 
det  godt.  Ja,  jeg  beskæftiger  mig  også  med  det  evige 
men  flygtige  håb  om  formåls  opfyldelse,  som  findes 
i  enhver  normal  ung  kvindes  hjerte,  når  hendes  tanker 
drejer  sig  om  ømhed,  kærlighed  og  åndelige  emner;  ja, 
lønlige  tanker  om  det  mulige  moderskab,  kærlige  tanker 
om  loyalt  og  evigt  kammeratskab,  åndelige  tanker  om  et 
helligt  hverv,  der  kun  gives  til  døtre  af  en  venlig  og 
kærlig  himmelsk  Fader.  I  fik  dette  hverv  af  vor  him- 
melske Fader  personlig  efter  at  have  forladt  Hans  nær- 
hed for  ikke  så  mange  år  siden. 

Engang  hørte  jeg  en  pige  sige:  „Hvad  nytter  det? 
Hvad  duer  jeg  til?"  Et  meget  vigtigt  punkt  er  det  at  I  er 
værdige  til  Hans  højeste  velsignelse.  Med  Hans  egne 
ord:  „.  .  .  Og  vi  vil  prøve  dem  hermed,  for  at  se,  om 
de  vil  gøre  alt,  hvad  Herren,  deres  Gud  vil  befale  dem." 
I    denne   del    af  den    hellige   skrift  taler  vor   himmelske 

Fader  om  at  gennemgå  en  prøve  for  at  komme  herned 
på  jorden.  Dette  har  I  gjort.  I  har  allerede  vist  jeres  evne  til 
at  udmærke  jer,  derfor  giver  Han  os,  i  henhold  til  vort 
arbejde  her  i  livet,  dette  vidunderlige  løfte,  at  alle,  der  viser 
sig  at  være  lydige,  „skal  tildeles  herlighed  over  deres 
hoveder  i  al  evighed".  (Abr.  3:25-26). 

Guds  hus  er  et  ordenshus,  og  I  eksisterer  ved  per- 
sonlig og  direkte  overdragelse  som  en  del  af  denne  plan 
og  orden.  Det  er  vigtigt  for  Jer,  at  I  er  skabt  i  Hans 
billede.  „.  .  .  Gud  skabte  mennesket  i  sit  billede,  Han 
skabte  det  i  Guds  billede;  mand  og  kvinde  skabte  Han 
dem."  (1.  Mosebog  1:27).  Hvor  er  I  heldige,  at  I  kender 
og  forstår  denne  enkle  sandhed.  Relativt  få  i  verden 
accepterer  den.  Hver  eneste  af  jeres  tanker  og  hand- 
linger burde  være  på  et  højere  plan,  netop  fordi  I  ved, 
at  I  er  en  del  af  Ham,  at  Gud  personlig  er  far  til  jeres 
ånd,  at  der  er  en  guddommelig  gnist  i  jer;  og  med  den 
kommer  kraften  til  at  ræsonnere  og  til  at  tænke,  til  at 
opnå  magt  og  evig  ære,  men  det  kan  kun  ske  på  Hans 
betingelser,  på  Hans  betingelser  om  retfærdighed. 

„Hvad  nytter  det?  Hvad  duer  jeg  til?"  Hør  her,  unge 
dame,  uden  dig  og  mange  andre  ligesom  dig,  ville  livet 
gå  i  stå,  og  selve  det  grundlæggende  i  Guds  mester- 
plan ville  blive  ødelagt. 

Kan  nogen  ung  kvinde  lade  som  ingenting  ved  tanken 
om,  at  der  inden  i  hende  findes  muligheden  for  at  skabe, 
for  at  frembringe  jordiske  legemer  til  ånder,  der  tid- 
ligere er  skabt  af  Ham?  Ingen  dødelig  har  en  større  ære 
end  denne.  I  har  en  mulighed  for  fællesskab  med  vor 
himmelske  Fader  ved  at  fortsætte  livets  gang.  Selve 
tanken  er  overvældende.  Beslutningen  om  at  deltage 
sammen  med  Ham  i  dette,  kræver  det  bedste  i  jer.  Det 
skal  være  planlagt  i  forvejen  og  bør  aldrig  ske  ved 
en  pludselig  indskydelse.  Denne  hellige  proces  kræver 
værdighed. 

Forleden  dag  købte  vor  familie  en  ny  radio.  Vi  var 
alle  sammen  meget  ivrige  efter  at  prøve  den,  da  et  af 
familiemedlemmerne  henledte  vores  opmærksomhed  på 
den  medfølgende  lille  bog,  hvor  der  med  tydelig  skrift 
stod:  „Før  De  spiller  på  Deres  nye  radio,  bør  De  læse 
denne  instruktion  omhyggeligt."  Det  første  vi  fandt  ud  af 
var,  at  hvis  vi  havde  sluttet  radioen  til  en  forkert  kontakt, 
så  ville  skaden  have  været  alvorlig.  Instruktionen  gav 
mange  andre  oplysninger  af  stor  vigtighed  for  god  afspil- 
ning, for  vigtig  pasning  af  apparatet,  og  for  den  fulde 
nydelse  af  radioen. 

Vitale  instruktioner,  der  angår  jeres  liv,  er  blevet 
givet  gennem  en  lang  række  profeter.  Disse  instruktioner 
skal  forstås  og  efterleves,  hvis  I  vil  opnå  lykke  og 
succes.  Er  et  menneskeliv  mindre  vigtig  end  en  300 
kroners  radio?  I  må  kende  reglerne,  hvis  I  vil  være  med 
i  legen.  Hvis  I  ønsker  en  bestemt  velsignelse,  må  I 
være  villige  til  at  rette  jer  efter  den  lov,  hvoraf  velsig- 
nelsen er  afhængig.  (Se  L&P  130:20-21). 

Det  var  aldrig  påtænkt,  at  vi  skulle  tilbringe  vor  tid 
med  at  famle  i  mørket.  Profeterne  har  forsynet  os  med 
den  største  instruktionshåndbog,  der  nogen  sinde  er  ud- 
kommet. I  de  hellige  skrifter  finder  vi  de  ledelinjer,  der 
besvarer  ethvert  problem.   Det  er  skrevet,   at   „når  der 


ikke  er  profetiske  syner,  bliver  et  folk  tøjlesløst...". 
(Ordspr.  29:18). 

Hvordan  er  jeres  vision,  piger?  Er  vision  mulig  uden 
kundskab?  Kan  I  virkelig  forvente  at  klare  jer  godt  i  en 
leg,  hvis  regler  I  ikke  kender,  og  at  følge  disse  regler  så 
godt  I  kan?  Må  jeg  bede  jer  om  at  lære  Guds  vilje  an- 
gående jer. 

Hvis  I  skal  stå  ansigt  til  ansigt  med  den  hellige  for- 
pligtelse en  dag  at  skabe  legemer  til  Guds  børn,  mener 
jeg,  at  jeres  personlige  helbredstilstand  bør  være  så  per- 
fekt som  den  overhovedet  kan  blive.  Alkohol  og  tobak 
er  blevet  forbudt  af  Herren. 

Det  forventes  af  os  alle,  at  vi  spiser  rigtig  mad,  hviler 
tilstrækkeligt  og  arbejder  energisk.  At  tage  del   i    „glæ- 
der", der  ødelægger  et  godt  helbred  og  en  sund  tanke- 
gang, bare  for  at  opnå  sociale  antagelser,  medens  man 
vender  ryggen  til  en  forpligtelse  om  at  være  fysisk  for- 
beredt til  et  guddommeligt  kammeratskab,  er,  efter  min 
mening,  utilgiveligt. 

Tillad  mig  at  give  jer  blot  et  enkelt  lille  eksempel  på, 
hvor  vigtigt  det  er.  Vidste  I,  unge  piger,  at  en  statistik 
for  nylig  afslørede,  at  tilfældet  af  dødfødte  børn  blandt 
for  tidligt  fødte  børn  er  400  procent  højere  blandt  mødre, 
der  ryger  end  for  ikke-rygere?  Det  er  rigtigt,  piger  — 
400  procent  højere.  Det  er  intet  under,  at  Gud  har  sagt: 
„Ved  I  ikke,  at  I  er  Guds  tempel,  og  Guds  Ånd  bor  i  jer? 
Hvis  nogen  ødelægger  Guds  tempel,  skal  Gud  øde- 
lægge ham;  thi  Guds  tempel  er  helligt,  og  I  er  jo  hans 
tempel!"  (1.  Kor.  3:16-17).  I  virkeligheden  er  det  os  selv, 
vi  ødelægger  ved  at  ignorere  Hans  råd. 

„Dog,  i  Herren  er  det  således,  at  hverken  er  kvinden 
noget  uden  manden  eller  manden  noget  uden  kvinden." 
(1.  Kor.  11:11).  Dette  er  Guds  betingelse  for  ophøjelse. 
Det  er  lige  så  sandt  som  2  +  2  =  4.  Det  er  en  evig  sand- 
hed. Den  er  uforandret. 

Alle  taler  om  den  nye  moral.  Enhver  afvigelse  fra 
Guds  morallov  bliver  ikke  billiget  af  Ham.  Han  er  den 
samme  i  går,  i  dag  og  for  altid.  Hans  plan  for  vor  lykke 
er  ikke  anderledes.  Den  er  uforanderlig.  Derfor  vil  der 
måske  komme  en  ny  umoralskhed,  fremført  af  uærlige 
mænd,  men  der  vil  aldrig  blive  en  ny  moral.  Kun  mod- 
standeren har  et  svingende,  altid-forandrende  program, 
altid  klar  til  at  fange  de  uinformerede,  de  vildledte,  dem 
som  vælger  at  løbe  risikoen  ved  et  tvivlsomt  kammerat- 
skab. 

Kære  alle  I  unge,  som  er  født  af  retskafne  forældre,  lad 
jer  ikke  blive  fanget  af  Løgnens  far  —  denne  onde  mand, 
som  ville  betragte  jeres  fald  som  en  stor  sejr.  Vær  ikke 
utålmodige. 

Nu  da  vi  taler  om  utålmodighed,  så  var  der  en  trofast 
ung  pige  i  det  sydlige  Californien,  som  havde  dette  pro- 
blem sidste  år.  Jim  skulle  til  Vietnam  øjeblikkelig.  Han 
ønskede,  at  de  skulle  gifte  sig,  før  han  tog  af  sted,  men 
først  måtte  han  overvinde  et  særligt  problem,  før  han 
kunne  tilbyde  hende  et  sådant  ægteskab,  som  hun  altid 
havde  drømt  om.  Hun  elskede  ham  meget.  Hun  ønskede 
virkelig  at  gifte  sig  med  ham,  men  hendes  vidunderlige 
forældre  holdt  fast  ved,  at  dette  tre-måneders  bekendt- 

skab  næppe  var  nok  til  at  kende  hinanden  virkelig  godt. 
Til  sidst  blev  det  besluttet,  at  de  skulle  vente. 

Deres  korrespondance  i  de  næste  12  måneder,  medens 
han  var  i  Vietnam,  var  på  et  meget  højt  plan.  Deres  kær- 
lighed voksede.  Begge  opdagede  de  mulighed  for  at 
diskutere  ting  i  brevene,  som  de  ikke  tidligere  havde 
gjort  i  deres  mere  overfladiske  samtaler.  Nu  er  han  vendt 
tilbage.  Jeg  er  lykkelig  over  at  kunne  sige,  at  deres  kær- 
lighed til  hinanden  er  blevet  beseglet  i  Herrens  Hus,  og 
før  dette  år  er  omme,  vil  deres  første  lille  baby  være  en 
realitet,  og  en  ny  vidunderlig  familie-enhed  er  godt  på 
vej  mod  ophøjelse  og  evigt  liv. 

Unge  piger,  desillusioneringens  landevej  vrimler  med 
piger,  som  har  sagt:  „Bare  denne  ene  gang",  eller  „alle 
andre  gør  det".  Lyder  disse  sætninger  bekendte?  En 
anden  almindelig  fælde  lyder  sådan:  „Du  ville,  hvis  du 
virkelig  elskede  mig".  Forestil  jer  blot  ironien  ved  at 
opgive  alt  det,  der  er  godt,  alt  det,  der  er  sandt,  alt  det, 
der  er  helligt,  inklusive  troen  og  tilliden  hos  alle  dem, 
der  holder  af  én  og  hos  Kirkens  ledere,  foruden  jeres 
eget  gode  navn  og  personlige  værdighed,  kun  på  grund 
af  en  slesk  taler,  som  hykler  kærlighed  med  sine  læber, 
men  kun  ønsker  at  bruge  jer  til  nogle  få  øjeblikkes  sel- 


visk lyst  og  dyrisk  tilfredsstillelse.  Piger,  bliv  ved  med 
at  være  søde.  Hvis  I  har  gjort  noget  galt,  så  gør  det  godt 
igen.  Det  vil  være  den  bedste  beslutning,  I  kan  tage.  Her- 
ren står  altid  parat  til  at  hjælpe,  for  vi  har  Hans  ord:  „Se, 
jeg  står  for  døren  og  banker;  om  nogen  hører  min  røst 
og  åbner  døren,  da  vil  jeg  gå  ind  til  ham  og  holde  nad- 
ver med  ham,  og  han  med  mig."  (Åb.  3:20). 

Men  vær  så  venlig  at  huske,  at  det  er  jer,  der  skal 
tage  det  første  skridt.  Det  er  jer,  der  skal  åbne  døren. 
Han  vil  være  der,  i  skikkelse  af  en  trofast  lærer,  der 
pludselig  forandrer  sin  forberedte  lektie.  Det  kunne  være 
jer,  der  til  gengæld  ville  sige  „tak.  Det  du  sagde,  og  den 
måde  du  sagde  det  på,  har  reddet  mig  fra  at  begå  den 
største  fejl  i  mit  liv,  og  jeg  vil  aldrig  glemme  det". 

Gud  elsker  jer,  I  dejlige  piger.  Lad  Ham  ikke  i  stik- 
ken. I  har  en  særlig  funktion  at  opfylde  med  Gud  som 
jeres  partner.  Vær  værdige  til  dette  privilegium.  Og  dette 
sidste  udsagn,  piger:  Præstedømmet  kan  ikke  opnå  sin 
højeste  værdighed  uden  en  trofast  kvindelig  ledsager. 
Ingen  pige  vil  nogen  sinde  opnå  sin  højeste  værdighed 
uden  en  værdig  ledsager,  der  har  Præstedømmet  som 
overhoved  i  sit  hjem.  Må  dette  være  jeres  ufravigelige 
mål,  beder  jeg  om  i  vor  Herres  Jesu  Kristi  navn.  Amen. 

O 


Forts,  fra  side  288 

ødelagt  af  mænd.  Men  deres  drenge  får  altfor  ofte 
lov  til  frit  at  drive  rovdrift  på  hjælpeløse  skabninger, 
som  ikke  er  så  beskyttet. 

I  verden  findes  altså  en  dobbeltmoral,  men  i 
Kristi  Kirke  findes  der  kun  en  enkelt  moral.  Den  hen- 
vender sig  til  drengene  så  vel  som  til  pigerne. 

Det  er  mandighed  og  tro  vi  må  udøve  i  Jesu  Kristi 
Kirke  af  Sidste  Dages  Hellige,  hvis  vi  skal  modar- 
bejde de  farlige  tilstande  i  verden  i  dag.  Nogle 
ledere  erklærer  rent  ud,  at  de  fornægter  Kristus  og 
Evangeliet  og  kristne  principper,  og  de  instruerer 
deres  unge  om  ikke  at  tro  på  den  slags  ting  —  og  de 
udgør  millioner.  Føj  dertil  muligheden  af  dem  der  be- 
kender sig  som  kristne,  hvoraf  altfor  mange  aner- 
kender den  kristne  og  klassiske  arv,  men  ikke  tror 
på  den.  Ser  I  hvad  menneskeheden  står  overfor? 


Vort  ansvar 

Vort  ansvar  er  at  forkynde  Jesus  Kristus,  den 
Korsfæstede,  og  vise  sådanne  eksempler  på  tro  og 
gerninger  i  vor  verdensomspændende  Kirke,  at  mil- 
lioner ærlige  sjæle,  som  søger  at  kende  sandheden, 
i  Kirken  vil  finde  den,  som  de  kristne  fandt  i  Kirken 
på  de  første  apostles  tid.  Det  er  det  ansvar  jeg  for- 
kynder for  vore  unge  mennesker  i  dag,  og  det  er  et 
ansvar,  som  påhviler  hvert  eneste  medlem  af  Jesu 
Kristi  Kirke  i  hele  verden.  Det  er  vort  ansvar,  ikke 
blot  at  anerkende  at  disse  vidnesbyrd  er  virkelige, 
men  at  tro  på  dem,  og  gøre  det  troens  ord  til  en 
kendsgerning,  som  vil  påvirke  mennesker  allevegne. 

Gud  give  vore  unge  mennesker  kraft  til  at  be- 
skytte deres  frihed  ved  at  være  sande  mod  den 
handlefrihed  Han  har  givet  dem,  og  give  dem  styrke 
til  at  beherske  sig  og  være  et  eksempel  for  hele 
verden! 

'ver  hele  verden  synes  aktivite- 
ten at  være  voksende  inden  for  det 
genealogiske  arbejde.  Næppe  en  dag 
går  uden  at  vi  får  underretning  om 
en  ny  organisation,  som  er  dannet  et 
eller  andet  sted  i  verden  med  det  for- 
mål at  arbejde  på  genealogi,  historie 
eller  bevaringen  af  optegnelser.  Folk 
allevegne  vender  deres  opmærksom- 
hed mod  dette  vigtige  arbejde  og  glæ- 
der sig  ved  at  udrede  historiske  sam- 
menhæng, så  de  kan  finde  ud  af  hvem 
de  er  og  hvorfra  de  kommer. 

Der  findes  ikke  noget  mere  fasci- 
nerende studium  i  verden  end  studiet 
af  vore  forfædre,  deres  liv,  deres  fami- 
lier og  deres  oplevelser.  Efterhånden 
som  folk  giver  efter  for  det  ønske  som 
driver  dem,  og  som  synes  at  gribe  de- 
res tanker,  forøges  antallet  af  de  or- 
ganisationer, som  samler  og  bevarer 
optegnelser.  Med  alle  disse  nye  op- 
lysninger til  rådighed  finder  folk  opteg- 
nelser som  for  blot  få  år  siden  ikke 
eksisterede  —  eller  folk  troede  ikke 
eksisterede.  Behovet  for  at  bevare 
disse  gamle  optegnelser  bliver  mere 
kritisk  efterhånden  som  deres  antal 
forøges. 

Hvor  Genealogical  Society  for  blot 
få  år  siden  modtog  nogle  få  besøgen- 
de, som  udtrykte  ønsket  om  at  søge 
efter  deres  genealogi,  er  der  i  dag  hun- 
dreder som  kommer  personligt  eller 
skriver  for  at  bede  om  vor  hjælp  ved 
deres  søgen.  Over  hele  verden  griber 
den  samme  ånd  folks  sind,  og  Elia's 
ånd  arbejder  i  deres  hjerte. 

Efterhånden  som  vi  betragter  den- 
ne aktivitet  på  verdensbasis,  fik  vi  den 
tanke  at  en  af  de  bedste  måder  at  give 
folk  en  forståelse  af  hvad  der  foregår 
i  verden,  er  at  lade  dem  samles  og 
diskutere  deres  problemer  og  frem- 
sætte ideer  og  forslag  til,  hvorledes  vi 
måske  kan  løse  disse  problemer. 

Efter  megen  overvejelse  og  dis- 
kussion foreslår  bestyrelsen  for  Ge- 
nealogical Society,  at  Foreningen  er 
vært  for  et  verdensomspændende  se- 
minar eller  kongres,  hvortil  folk  fra 
alle  dele  af  verden  kunne  blive  invite- 
ret til  at  deltage  og  høre  på  og  drøfte 
disse  vigtige  sager.  Det  syntes  på  sin 
plads  at  vi  kunne  gøre  dette  i  forbin- 
delse med  vor  75  års  fødselsdag  i 
1969.  Genealogical  Society  blev  or- 
ganiseret som  en  selvstændig  organi- 
sation i  november  1894,  og  siden  den 


Genealogisk 
verdens-seminar 


tid  er  den  vokset,  så  den  nu  er  kendt 
som  det  største  genealogiske  biblio- 
tek i  verden.  Man  mente,  at  de  to 
mindeværdige  begivenheder  kunne 
sluttes  sammen  til  et  så  vigtigt  møde. 
Når  Genealogical  Society  skulle 
være  vært  ved  dette  møde,  var  vi  klar 
over  det  store  arbejde  det  ville  være. 
Vi  har  derfor  bedt  private  personer, 
organisationer,  regeringsgrupper  og 
andre  hjælpe  os  til  at  skabe  et  frem- 
ragende jubilæum  i  1969.  Vi  foreslår, 
at  vi  får  de  betydeligste  verdensledere 
på  fire  områder  samlet  i  Utah,  hvor  de 
med  deres  viden  og  store  erfaring 
kan  hjælpe  alle  de  mennesker  fra  hele 
verden,  som  samles  til  denne  serie  af 
vigtige  møder.  De  fire  områder,  som 
det  er  nødvendigt  at  udforske  og  yder- 


ligere forklare  viser  sig  at  være  nært 
forbundet  med  hinanden.  Vi  foreslår, 
at  alle  der  har  forbindelse  med  opteg- 
nelser eller  nedskrivning  af  optegnel- 
ser indbefattes.  Det  er  arkivarer,  bib- 
liotekarer, historikere  og  genealoger. 

Efterhånden  som  komiteer  mødes 
for  at  planlægge  denne  begivenhed, 
håber  vi,  at  privatpersoner,  biblioteker, 
regeringsinstitutioner  og  andre  plan- 
lægger repræsentation  ved  denne 
kongres.  Der  vil  være  meget  materiale 
der  bliver  drøftet  og  forelagt  af  ver- 
denskendte ledere,  så  enhver  som  del- 
tager vil  være  i  stand  til  at  vende 
hjem  med  nye  oplysninger  og  vejled- 
ning på  alle  disse  fire  vigtige  områder. 

Datoen  for  disse  møder  er  fastlagt 
til  dagene  5.  til  8.  august  incl.,  1969. 
Regeringsautoriteter  fra  mange  lande 
vil  blive  indbudt  til  at  deltage,  og  man- 
ge vil  få  personlige  indbydelser  til  at 
tage  del  i  fællesmøderne  og  i  de  se- 
minarer og  særmøder  som  vil  følge 
efter  de  fælles  møder.  Ved  at  være 
vært  for  en  sådan  kongres  er  Gene- 
alogical Society  klar  over,  at  folk  som 
rejser  så  langt  for  at  overvære  dette 
seminar  nødvendigvis  må  modtage 
flere  oplysninger,  mere  viden  og  mere 
af  interesse  end  fra  noget  andet  møde 
de  nogensinde  har  overværet.  Med 
dette  for  øje  har  vi  viet  os  selv,  vor  tid 
og  vore  talenter  til  at  planlægge  og 
føre  planerne  ud  i  livet,  så  at  alle,  som 
kommer  til  Salt  Lake  City,  i  1969  vil 
vende  tilbage  til  deres  hjem  og  føle, 
at  det  var  anstrengelsen  og  udgifterne 
værd. 

Hvilken  virkning  vil  dette  have  på 
genealogiens  fremtid?  Vi  tror,  at  når 
ledere  fra  hele  verden  kommer  sammen 
og  diskuterer  det  som  alle  mennesker 
i  hele  verden  har  brug  for,  vil  det  have 
stor  indflydelse  ved  afgørelsen  af  de 
måder,  hvorved  man  kan  skabe  fred 
og  god  vilje  blandt  alle  verdens  folk, 
og  dette  vil  hjælpe  med  til  at  finde  op- 
tegnelser om  forfædrene,  uanset  hvor- 
fra de  kommer.  Når  optegnelserne  en- 
delig bliver  samlet  og  brugt,  vil  vi  fin- 
de, at  de  fleste  mennesker  i  verden  på 
en  eller  anden  måde  er  beslægtet  in- 
den for  deres  forskellige  lande. 

Vi  glæder  os  til  at  så  mange  som 
muligt  vil  overvære  vor  verdenskon- 
gres i  1969.  Alle  spørgsmål  vedrøren- 
de disse  møder  skal  rettes  til  Genea- 
logical  Society.  O 

Fra  Missionens 


Præsidentskab 

DON  L.  CHRISTENSEN 


Som  medlem  af  Jesu  Kristi  Kirke  af  Sidste  Dages 
Hellige  skælver  jeg  af  stolthed,  hver  gang  jeg  læser 
de  inspirerede  Trosartikler,  som  Profeten  Joseph 
Smith  opstillede  som  basis  for  vore  guddommelige 
principper. 

De  er  i  sandhed  en  vejledning  for  ethvert  ret- 
færdigt menneske  på  jorden  i  dag. 

I  vore  dage,  hvor  store  moderne  vidundere  hur- 
tigt opstår,  efter  menneskets  sind,  men  sikkert  ikke 
efter  Guds,  fordi  Han  er  Giveren  af  alle  ting,  må  vi 
som  sande  Sidste  Dages  Hellige  dybt  i  vore  hjerter 
have  den  13.  af  disse  guddommelige  artikler  og  gøre 
den  til  en  del  af  os  selv  i  vore  hverdagshandlinger. 
„Vi  tror,  at  vi  må  være  ærlige,  sandfærdige,  kyske, 
velgørende  og  dydige  og  gøre  godt  mod  alle.  I  vir- 
keligheden kan  vi  sige,  at  vi  følger  Paulus's  forma- 
ning: Vi  tror  alt,  vi  håber  alt,  vi  har  udholdt  meget 
og  håber  at  kunne  udholde  alt.  Vi  tragter  efter  alt, 
hvad  der  er  dydigt,  elskeligt,  hvad  der  har  godt  lov 
eller  er  prisværdigt." 

Ærlighed  er  det  første  der  er  omtalt,  fordi  det  er 
en  egenskab,  som  hvert  eneste  levende  menneske 
har  brug  for  for  at  skabe  et  sundt  samfund.  Ærlighed 
må  begynde  med  forældrene  i  hjemmet,  idet  de  på- 
virker hinanden  og  deres  børn,  som  Gud  har  betroet 
til  deres  omsorg. 

Hvis  ærlighed  er  grundvolden  i  hjemmet,  så  vil 
hjemmet  være  godt,  og  glæde  vil  herske.  Det  må 
være  en  del  af  forældrenes  filosofi  altid  at  fortælle 
sandheden,    ligegyldigt    hvor    ubetydeligt    det    kan 


synes.  Når  børnene  lægger  mærke  til  forældrenes 
handlinger,  har  de  ganske  naturligt  en  tendens  til  at 
optage  de  vaner,  som  de  mennesker  de  elsker  og 
dagligt  påvirkes  af,  har.  Det  man  altfor  ofte  hører: 
„Å,  sig  at  jeg  ikke  er  hjemme,  jeg  har  ikke  tid  til  at 
blive  forstyrret"  eller  „Sig,  at  jeg  er  syg  og  ikke  kan 
komme"  eller  „Det  var  kassererens  fejl,  hun  gav  mig 
altfor  mange  penge  tilbage",  undskyldninger  som 
bruges  i  hjemmet,  kan  måske  synes  temmelig  uvæ- 
sentligt, men  vær  forvisset  om,  at  de  lægger  grund- 
volden til  jeres  børns  tanker  og  tro. 

Hvis  der  er  ærlighed  i  hjemmet  så  vel  som  hos 
den  enkelte,  så  vil  forældrene  være  sande  mod 
hinanden,  og  der  vil  findes  overflod  af  glæde  og 
lykke.  Lige  så  rigtigt  er  det  princip,  at  hvis  en  mand 
eller  en  hustru  er  uærlig,  får  det  vor  Himmelske 
Faders  Ånd  til  at  trække  sig  tilbage,  og  sandhed  her- 
sker ikke  længere,  og  derfor  er  mangel  på  lykke 
resultatet. 

Kyske,  velgørende  og  dydige  er  principper,  som 
må  efterleves  af  forældrene  for  at  man  kan  være 
sikker  på,  at  disse  egenskaber  vil  blive  en  del  af 
deres  børn.  De  handlinger  og  reaktioner  som  vi  for- 
ældre viser,  vil  stimulere  vore  børn  til  det  gode  eller 
det  onde.  Handlinger  er  den  største  læremester  og 
former  i  sandhed  det  modtagelige  barn,  men  der 
kommer  en  tid  i  ethvert  barns  liv,  hvor  det  er  nødven- 
digt, at  de  ved  hvad  det  betyder  at  være  kysk  og  ren. 
Det  rigtige  og  det  forkerte,  så  vel  som  glæderne  og 
sorgerne,  kommer  af  lydighed  eller  ulydighed. 

Det  er  en  faders  ansvar  at  sætte  sig  sammen  med 
sin  søn,  når  denne  er  ti,  elleve  eller  tolv  år  gammel, 
afhængig  af  drengens  modenhed,  og  forklare  ham 
kendsgerningerne  om  livet  og  den  guddommelige 
skabelseskraft.  Med  den  kærlighed  og  respekt  som 
det  modtagelige  barn  har  for  sin  fader,  vil  han  føle 
dybden  og  betydningen  af  kyskhedsprincippet  og  vil 
have  følelse  og  sind  til  at  modstå  de  pirrende  fristei- 
ser fra  en  kammerat,  som  ikke  ved  bedre  og  søler  de 
reneste  og  mest  guddommelige  ting  til. 

Når  fristelser  kommer  på  hans  vej,  vil  han  huske 
sin  far  og  hans  råd,  og  fordi  far  har  vist  vejen  og 
lært  ham  de  rene  principper,  som  de  er  åbenbaret 
af  vor  Himmelske  Fader,  vil  sønnen  forblive  sand 
mod  sin  fødselsret  og  være  tapper  mod  sine  princip- 
per. Den  selv  samme  formaning  forventes  af  Kirkens 
mødre,  som  skal  lære  deres  døtre  disse  principper, 
som  fører  til  evigt  liv  og  ophøjelse. 

I  Mormons  Bog  lærer  vi,  at  „Endvidere  siger 
Herren:  Eftersom  Zions  døtre  ophøjer  sig  og  går  med 
knejsende  nakke  og  med  letfærdige  øjne  og  går  med 
trippende  gang  og  rasler  med  ankelringene,  vil 
Herren  gøre  Zions  døtres  hovedisse  skaldet ..." 
(2  Nephi  13:16-17).  Der  kan  ikke  være  nogen  tvivl 
om  den  kendsgerning,  at  Gud  kender  vore  hand- 
linger, og  vi  skal  blive  dømt  i  henhold  til  vor  lydig- 
hed mod  Himlens  uigenkaldelige  lov.  „O,  hvor  stor 
er  ikke  vor  Guds  hellighed!  Thi  han  kender  alt,  og 
der  er  intet,  som  han  jo  ikke  kender."  (2  Nephi  9:20) 


Ja,  det  er  den  sande  Sidste  Dages  Helliges  tro, 
at  vor  Fader  i  Himlen  er  en  levende,  kærlig  Fader, 
og  til  hver  eneste  jordisk  fader  har  Han  skænket  en 
del  af  sin  kundskab,  og  gennem  vor  lydighed  og  ved 
åbenbaring  til  vore  tidligere  og  nuværende  salvede 
profeter  vil  Han  give  os  vejledning  til  at  modstå  nu- 
tidens prøvelser  og  fristelser. 

Ja,  „vi  tror  alt,  vi  håber  alt,  vi  har  udholdt  meget 
og  håber  at  kunne  udholde  alt."  Som  Herren  har  sagt 
til  os  gennem  sine  profeter  vil  Han,  hvis  vi,  Hans 
børn  og  især  Hans  udvalgte,  blot  lærer  at  bære  vore 
trængsler  med  tålmodighed,  give  os  held  og  lykke. 
Hvis  vi  forbliver  sande,  ærlige  og  trofaste  gennem 
modgangen,  vil  vi  blive  kronet  med  glæde.  Ja,  „vi 
tragter  efter  alt,  hvad  der  er  dydigt,  elskeligt,  hvad 
der  har  godt  lov  eller  er  prisværdigt." 

Det  er  den  måde  et  sandt  medlem  af  Jesu  Kristi 
Kirke  af  Sidste  Dages  Hellige  bør  være,  bestandig 
at  søge  efter  at  forbedre  vort  liv  og  lade  vor  rette 
påvirkning  hæve  vort  samfunds  standard.  Jeg  føler, 
at  det  altid  er  godt  at  lytte  til  Jakobs  formaning:  „O, 
mine  elskede  brødre,  husk  på,  hvor  forfærdeligt  det 
er  at  synde  mod  den  hellige  Gud  og  ligeledes,  hvor 
forfærdeligt  det  er  at  give  efter  for  den  snediges 
tillokkelser.  Husk:  at  være  kødeligt  sindet  er  død, 
at  være  åndeligt  sindet  er  evigt  liv."  (2  Nephi  9:39). 

Don  L.  Christensen 
Missions  præs  i  dent 


DISTRIKTSKONFERENCERNE 

i  den  danske  mission 

afholdes  til  følgende  tider: 


København  distrikt 

(Maglegaards  alle) 
14.  og  15.  september 


Jylland  distrikt 

(Østergades  Hotel,  Aarhus) 
21.  og  22.  september 


Missionspræsidentskabet 

Kirkens  gave  til  Tronfølgerparret 

I  anledning  af  Tronfølgerparret,  Prin- 
sesse Margrethes  og  Prins  Henriks  søns 
fødsel  har  missionspræsident  Don  L. 
Christensen  på  Kirkens  medlemmers 
vegne  sendt  Tronfølgerparret  en  gram- 
mofonplade med  Tabernakel-Koret  med 
de  hjerteligste  lykønskninger  til  den  lyk- 
kelige begivenhed. 

Som  svar  modtog  præsident  Christen- 
sen følgende  tak  fra  Amalienborg,  som 
vi  bringer  i  faksimile. 

CHRISTIAN  IX's  PALÆ 
AMALIENBORG 
KØBENHAVN  K. 

Rettelse: 

I  juli-nummeret  af  Stjernen,  side  246, 
er  der  under  ombrydningen  sket  en  be- 
klagelig fejl,  idet  der  i  stedet  for  søster 
Kirsten  Overgaards  billede  er  indsat  et 
billede  af  ældste  Terry  Williams. 

Vi  bringer  her  søster  Overgaards 
billede  og  beder  om  undskyldning  for 
den  opståede  fejl. 

Redaktionen 

DÅB: 

Centrum  Sjælland: 

16.  december  1967: 

Annette  Stokholm,  døbt  af  broder  Svend 
Aage    Stokholm,    håndspålæggelse    ved 
samme. 
4.  maj  1968: 

Lars  Colvig-Jensen,  døbt  af  broder  Bent 
Colvig-Jensen,  håndspålæggelse  ved  bro- 
der Benny  Linden. 
Herning: 
3.  marts: 

Svend   Andersen,    døbt   af  ældste   Terry 
Gylling,     håndspålæggelse    ved     ældste 
Robert  M.  Egan. 
Silkeborg: 
18.  maj: 

Lizzie  Christensen  Larsen,  døbt  af  ældste 
Bill  Stinger,  håndspålæggelse  ved  ældste 
Paul   Madsen. 


København  Gren: 

18.  maj: 

Kristine  Olga   Metha  Andersen,   døbt  af 
broder  Svend  Aage  Sønderby,  håndspå- 
læggelse ved  ældste  Douglas  Horman. 
25.  maj: 

Marie  Louise  Jensen,  døbt  af  broder  Ole 
Hansen,  håndspålæggelse  ved  ældste 
Larry  Roy  Wadman. 

Preben  Devantier  Jensen,  døbt  af  ældste 
Lynn    H.    Erikson,    håndspålæggelse   ved 
samme. 
Amager: 
9.  juni: 

Alfrida  Andersen  Linden,  døbt  af  broder 
Benny     Linden,      håndspålæggelse     ved 
ældste  Roy  L.  Blanch. 
22.  juni: 

Irma  Gudrun  Ellinor  Ankerkilde  Nielsen, 
døbt  af  broder  Harry  Harald  Richard 
Petersen,  håndspålæggelse  ved  samme. 
Ella  Lillian  Ankerkilde,  døbt  af  broder 
Svend  Aage  Christensen,  håndspålæg- 
gelse ved  samme. 


Fødselsdage 

Vi  siger  til  lykke  til  følgende  søskende: 
Andrea    Jørgine    Rasmine     Kristoffersen 
Hansen,  Odense,  60  år  den  15.  juli. 
Hans   Hildur  Olaf  Christiansen,  Odense, 
60  år  den  22.   juli. 

Ane  Hansine  Andersen,  Odense,  75  år 
den  29.  juli. 

Caroline  Margrethe  Larsen,  Aalborg,  70  år 
den  4.  november. 

Anine  Kathrine  Rasmussen,  Mimersgade 
1 13,  København,  80  år  den  14.  november. 
Anders  Amstrup,  Silkeborg,  75  år  den 
14.    november. 

Olivia  Petersen,  Borgbjergvej  24,  Køben- 
havn, 65  år  den  15.  november. 
Anine   Elmine  Beck,  Randers,  60  år  den 
16.  november. 

Sofie  Olsen,  Roskilde,  80  år  den 
20.  november. 

Missionærankomster: 


Følgende  missionærer  er  an- 
kommet til  den  danske  mis- 
sion: 


27.  maj: 

Richardt  Andersen  fra  Esbjerg, 
beskikket  til  at  arbejde  i  Char- 
lottenlund. 


7.  juni 

Dennis     William     Poulsen     fra 

Woods  Cross,  Utah,  beskikket 
til  at  arbejde  i  Odense. 


Kent  Lucas  Miller  fra  Ogden, 
Utah,  beskikket  til  at  arbejde  i 
Valby. 


Roger    Kent    Hatch    fra    Provo, 

Utah,    beskikket  til    at  arbejde 
i  Vejle. 


14.  juni: 

Val  Michael  Larsen  fra  Tooele, 

Utah,  beskikket  til  at  arbejde  i 
Aarhus. 


26.  juni: 

Donald     Decker    Hartman    fra 

Long    Beach,    California,    bes- 
kikket   til  at  arbejde  i  Skive. 


David     Gronbech     Harlow    fra 

Provo,    Utah,    beskikket    til    at 
arbejde  i  Brønshøj. 


Philip  Olaf  Anderson  fra  Og- 
den, Utah,  beskikket  til  at 
arbejde  i  Frederikshavn. 


Stephen  Thomas  Schiffgen  fra 

Salt  Lake  City,  Utah,  beskikket 
til  at  arbejde  i  Gentofte. 


David  Tarlton  Lewis  fra  Tucson,  Thomas  Eldon  Hughes  fra  Mes- 
Arizona,  beskikket  til  at  arbejde  quite,  Nevada,  beskikket  til  at 
i    Frederikssund.  arbejde  i   København. 


Eda  Kayleen  Young  fra  Salt 
Lake  City,  Utah,  beskikket  til 
at  arbejde  i  Randers. 


Ny  bogtrykker  på  missionskontoret 

Den  12.  juni  er  ældste  Terry  Madsen 

blevet  kaldet  som  bogtrykker  på  mis- 
sionskontoret. 

Ældste  Madsen  er  født  den  18.  maj 
1948  som  søn  af  Mr.  og  Mrs.  Stephen 
W.  Madsen,  Riverton,  Utah,  og  kom  til 
Danmark  den  13.  juni  1967. 

Han  har  arbejdet  i  Odense,  Tåstrup, 
Roskilde  og  Esbjerg,  indtil  han  blev  kal- 
det til  sit  nuværende  arbejde. 

Vi  beder  Gud  velsigne  ældste  Madsen 
i  det  kald,  der  nu  er  pålagt  ham. 

Ny  statistiksekretær 

Den  26.  juni  er  ældste  Robert  Kay 
Tait  blevet  kaldet  som  statistiksekretær  i 
den  danske  mission. 

Ældste  Tait  er  født  den  20.  marts  1948 
som  søn  af  Mr.  og  Mrs.  Clyde  H.  Tait, 
Orderville,  Utah,  og  kom  til  Danmark  den 
23.  maj  1967. 

Han  har  arbejdet  i  Aarhus  og  Gen- 
tofte, indtil  han  blev  kaldet  til  sit  nuvæ- 
rende arbejde. 

Vi  beder  Gud  velsigne  ældste  Tait 
i  det  kald,  der  nu  er  pålagt  ham. 


Missionærafløsninger: 

Følgende  missionærer  er  blevet  hæder- 
lig afløst  fra  deres  arbejde  i  den  danske 
mission: 
23.  maj: 

Frank  William  Hersom  fra  Ogden,  Utah, 
efter  sidst  at  have  arbejdet  i  Valby. 
Arne    Johan    Skollingsberg    fra    Kearns, 
Utah,  efter  sidst  at  have  arbejdet  i   Hvi- 
dovre. 

Steven  Albert  Rasmussen  fra  Phoenix, 
Arizona,  efter  sidst  at  have  arbejdet  på 
Bornholm. 

Chad  Brent  Sorensen  fra  Orem,  Utah, 
efter  sidst  at  have  arbejdet  på  Østerbro. 
7.  juni: 

Marlin   Andrew   Hill   fra   Rexburg,    Idaho, 
efter  sidst  at  have  arbejdet  i  Brønshøj. 
Kent  Howard  Sorensen  fra  Provo,  Utah, 
efter  sidst  at  have  arbejdet  i  Aarhus. 
18.  juli: 

Gary  Raymond  Milner  fra  Salt  Lake  City, 
Utah,  efter  sidst  at  have  arbejdet  på 
Bornholm. 


Terry  Lorin  Williams  fra  Mesa,  Arizona, 
efter  sidst  at  have  arbejdet  som  assistent 
til  missionspræsidenten. 
Roy  Lavern  Blanch  fra  Burley,  Idaho,  efter 
sidst  at  have  arbejdet  som  statistik- 
sekretær. 

Leland  Boyd  Chapman  fra  Springville, 
Utah,  efter  sidst  at  have  arbejdet  i 
Næstved. 

Randers: 

5.  maj: 

Bent  Emanuel  Petersen  og  Rita  Margrete 
Jensen     Petersens     datter,     Joan     Lykke 
Petersen,  velsignet  af  broder  Knud   Fol- 
mer Markmann. 
København  Nordre  Gren: 
2.  juni: 

Orla  Rasmussens  og  Henny  Irene  Holme- 
gaard Rasmussens  søn,  Bernt  Nicolai 
Rasmussen,  velsignet  af  sin  fader. 

Bryllup  i  København: 

Den  3.  maj  viedes  broder  Sven  Erik 
Koster  til  søster  Ursula  Lindeberg  Jensen. 

Stjernen  ønsker  hjertelig  til  lykke! 


Ordinationer: 

København  Gren: 

12.  maj: 

Bent  Robert  Jørgensen  ordineret  til  lærer 

af  broder  Jens  Kristoffersen. 

Gregers    Hvidkjær   Hansen    ordineret   til 

lærer     af     missionspræsident      Don     L. 

Christensen. 

Lee  Lars  Leif  Nielsen  ordineret  til  præst 

af  broder  Jens  Kristoffersen. 

17.  maj: 

Arnt  Kasper  Valgren  ordineret  til  præst 

af  broder  Svend  Aage  Christensen. 

28.  maj: 

Helge    Nørrung    ordineret    til    ældste    af 
missionspræsident  Don  L.  Christensen. 
Herning: 
5.  maj: 

Svend   Andersen   ordineret  til   diakon   af 
broder  Henning  Frederiksen. 
Flemming  Axelsen  Bundgaard  ordineret  til 
diakon  af  ældste  Michael  Andersen. 
København  Nordre  Gren: 
12.  maj: 

Kaj  Peter  Petersen  ordineret  til  diakon  af 
broder  Hans  Billeskov  Jansen. 
2.  juni: 

Ole  Aarenstrup  ordineret  til  præst  af  bro- 
der Hans  Billeskov  Jansen. 
30.  maj: 

Regnar  Andersen  ordineret  til   ældste  af 
missionspræsident  Don  L.  Christensen. 
5.  juni: 

Carl  Andreas  Nielsen  ordineret  til  ældste 
af  missionspræsident  Don  L.  Christensen. 


Nordsjælland  Gren: 

14.  maj: 

Jørn    Ulf   Schrøder    Eriksen    ordineret   til 
præst  af  broder  Verner  Olsen. 
Aarhus: 
19.  maj: 

Tonny   Christensen   Vistrup   ordineret   til 
diakon  af  ældste  Alan  Abel. 
Knud   Ingo  Christensen  ordineret  til   dia- 
kon af  broder  Jens  Lind  Jensen. 
Randers: 
19.  maj: 

Jan  Steen  Petersen  ordineret  til  lærer  af 
broder  Orla  Rode  Nielsen. 
9.  juni: 

Niels    Erik  Tørring    Nielsen   ordineret   til 
diakon  af  broder  Jens  Peter  Nielsen. 
Silkeborg: 
12.  maj: 

Torben    Larsen    ordineret    til    diakon    af 
ældste  Paul  A.  Madsen. 
Esbjerg: 
27.  maj: 

Richardt  Andersen  ordineret  til  ældste  af 
missionspræsident  Don  L.  Christensen. 
Aalborg: 
29.  maj: 

Kjeld  Poulsen  ordineret  til  ældste  af  mis- 
sionspræsident Don  L.  Christensen. 


Velsignelser 

Aalborg: 

7.  januar: 

Kaj  Vinter  Lauridsen   og   Jette  Thomsen 
Lauridsens  datter,  Susie  Vinther  Laurid- 
sen, velsignet  af  sin  fader. 
Centrum  Sjælland: 
7.  april: 

Svend      Aage     Stokholms      og      Sørine 
Kathrine    Oline    Larsen    Stokholms    søn, 
Børge  Stokholm,  velsignet  af  sin  fader. 
København  Nordre  Gren: 
5.  maj: 

Kaj  Peter  Pedersens  og  Ulla  Karlsen 
Pedersens  tre  børn,  Kurt  Peter  Pedersen, 
Bettina  Merete  Pedersen  og  Alice  Pernille 
Pedersen,  velsignet  af  henholdvis  broder 
Hans  Billeskov  Jansen,  broder  Felix  Hol- 
gersen og  broder  Gary  Larsen. 

København  Nordre  Gren:  4.  februar: 
Willi  Bloch  Johansens  og  Kirsten  Dupont 
Johansens  datter,  Karen  Bloch  Johansen, 

velsignet  af  sin  fader. 

7.  april: 

Knud  Peter  Borgårds  og  Inge-Lise  Karen 
Christensen  Borgårds  datter,  Tina  Heidi 
Borgård,  velsignet  af  ældste  Robert  Tait. 

Fredericia:   3.   marts: 

John  Madsens  og  Jette  Rita  Rasmussen 
Madsens  datter,  Joan  Ellen  Madsen,  vel- 
signet af  ældste  James  LeRoy  Pedersen. 

LEH1- 
STENEN 


AF  RICHARD  O.  COWAN 


Medens  Lehi  og  hans  koloni  lå  i 
lejr  i  Lemuels  Dal  ved  Det  røde 
Havs  bredder,  oplevede  Lehi  et 
yderst  interessant  syn  eller  drøm. 
Han  så  et  træ,  hvis  frugter  var  meget 
attråværdige.  Han  så  også  en  jern- 
stang langs  med  en  sti,  der  førte  til 
træet,  og  ved  siden  af  stien  var  der 
et  dybt  vandløb.  På  den  anden  side 
af  dette  vandløb  stod  der  en  stor 
bygning.  (Se  1.  Nephi  8.)  Lehi's  søn 
Nephi  fik  senere  et  syn,  hvori  han 
lærte  mere  om  betydningen  af  det, 
hans  fader  havde  set.  (Se  1  Nephi 
11-15.)  Træet  repræsenterede  Guds 
kærlighed,  mens  stangen  symbolisere- 
de Hans  ord,  som  —  hvis  man  holdt 
fast  ved  det,  ville  lede  dem  dertil, 
hvor  de  kunne  nyde  Evangeliets  frug- 
ter. Den  store  bygning  var  et  billede 
på  stolthed. 

Lehi  så  flere  grupper  af  menne- 
sker i  sin  drøm.  En  gruppe  (1  Nephi 
8:31-33)  havde  kun  materialistiske 
mål;  nogle  nåede  deres  mål,  me- 
dens andre  for  vild.  En  anden  grup- 
pe (se  1  Nephi  8:21-23)  bekendte 
sig  til  at  have  åndelige  mål,  men  da 
de  ikke  havde  fast  grund  for  deres 
tro,  for  de  vild  i  fristelsernes  tåge. 
Atter  andre  (se  1  Nephi  8:24-28)  var 
med   Guds   ord   som  deres   rettesnor 


i  stand  til  at  nå  deres  mål,  men  stil- 
let over  for  verdslige  interesser  faldt 
de  fra  og  holdt  ikke  ud  til  enden.  Så- 
ledes lærte  Lehi  betydningen  af  at 
holde  ud  i  troen  indtil  enden  for  at 
kunne  få  del  i  Guds  kærligheds  frug- 
ter, hvoraf  den  største  er  evigt  liv. 
(Se  Lære  og  Pagter  14:7.) 

Om  disse  særlige  kilder  til  åben- 
baring har  ældste  James  E.  Talmage 
skrevet:  „Syner  og  drømme  har  ud- 
gjort et  forbindelsesmiddel  mellem 
Gud  og  mennesker  i  alle  Præste- 
dømmets uddelinger."  (James  E.  Tal- 
mage: Trosartiklerne,  side  215.) 

Det  fordums  Amerika  har  sørget 
for  endnu  et  glimt  af  Lehi's  syn  eller 
drøm  om  livets  træ.  I  1941  afdække- 
de nogle  arkæologer  en  „stela"  eller 
et  stenmonument  i  Izapa,  Chiapas,  i 
det  sydøstlige  Mexico.  Monumentet 
måler  10  fod  i  højden,  fem  fod  i 
bredden  og  to  fod  i  dybden.  Arkæo- 
logerne betegnede  det  „Stela  5"  og 
udgav  første  gang  en  beskrivelse  af 
det  i  1943.  Dr.  M.  Wells  Jakeman 
ved  Brigham  Young  Universitets 
Arkæologiske  fakultet  blev  stærkt  be- 
taget af  ligheden  mellem  graverin- 
gerne på  denne  sten  og  beretningen 
om  Lehi's  oplevelse.  Han  har  om- 
talt disse    ligheder   i   flere   bøger  og 

artikler.  I  1958  lavede  arkæologer 
fra  BYU  en  afstøbning  af  stenen,  o.g 
i  dag  står  der  en  gengivelse  i  fuld 
størrelse  af  Stela  5  udstillet  i  BYU's 
arkæologiske  afdeling. 

Det  her  viste  kort,  der  er  taget 
fra  en  tegning,  som  Dr.  Jakeman  har 
udarbejdet,  illustrerer  de  karakteristi- 
ske tegn  fra  graveringerne  på  „stela". 
Hovedtegnet  er  træet,  hvorom  man 
ser  seks  skikkelser.  En  gammel  mand 
(1)  ses  i  en  tilbedende  stilling,  hvor 
han  modtager  belæringer.  Den  per- 
son, der  sidder  bag  ham,  holder  et 
udskåret  tegn,  over"  den  gamle  mands 
hoved.  Dette  tegn  symboliserer  en  kro- 
kodille (2),  som  efter  gammel,  ameri- 
kansk tradition  ofte  er  navnetegnet  for 
„den  store  fader",  om  hvem  man  men- 
te, at  han  var  kommet  med  sin  familie 
for  at  bosætte  sig  i  landet  efter  en  le- 
gendarisk „stor  flod",  og  som  blev 
regnet  for  at  være  de  fordums  Guate- 
ma.laers  forfader.  Desuden  er  en  stor 
kæbe  et  kendt  tegn  for  dette  navne- 
mærke; det  hebraiske  stednavn  Lehi 
tydes  som  kæbe,  kæbeben  eller  kind. 

Bagved  den  gamle  mand  står  en 
kvindeskikkelse  (3).  Hendes  kunst- 
færdige hovedbeklædning  svarer  til 
dem,  der  i  Den  gamle  Verden  var 
tegn  på  kongelig  værdighed;  man 
må  her  erindre  sig,  at  Sariah's  navn 
betyder  „Jehova's  fyrstinde".  En  an- 
den stor  skikkelse  (4),  hvis  lyse  skæg 
sandsynligvis  betyder  ungdom,  ser  ud 
til  at  være  i  færd  med  at  skrive.  Be- 
retningen om  denne  drøm  blev  ned- 
skrevet af  Nephi,  om  hvem  Mormons 
Bog  siger,  at  han  var  „meget  ung, 
men  alligevel  stor  af  vækst."  (1  Nephi 
2:16.)  I  graveringen  ligner  hans  ho- 
vedbeklædning den,  som  den  ægyp- 
tiske korngud  Nepi  bar.  Det  ser  ud, 
som  om  der  er  en,  der  hjælper  ham 
(5),  og  det  kan  være  Sam  i  Mormons 
Bog.  Endelig  er  der  to  andre  (6  og  7) 
nærmere  ved  den  gamle  mand,  hvil- 
ket måske  betyder  deres  senioritet  i 
familien;  men  samtidig  vender  de  ryg- 
gen til  træet,  hvilket  kan  symbolisere 
deres  fornægtelse  af  det,  som  træet 
står  for.  Parallellen  med  Laman  og 
Lemuel  er  tydelig.  På  den  originale 
stengravering  er  en  af  de  mest  frem- 
trædende tegninger  en  lige,  dyb  rille 
(8),  som  kan  være  en  illustration  af 
jernstangen. 

„Kunsten  at  være  klog",  sagde  William  James,  „er  den  kunst  at  vide, 
hvad  man  bør  overse."  Uden  venner,  uden  vore  kære,  uden  kammerater 
ville  livet  være  altfor  tomt.  Men  eftersom  menneskene  ikke  er  fuldkomne, 
er  et  kammeratskab  heller  ikke  fuldkomment.  Når  vi  omgås  mennesker, 
tager  vi  dem,  som  de  er,  med  deres  ufuldkommenheder.  Men  hvis  man 
lægger  for  megen  vægt  på  disse  ufuldkommenheder,  fører  det  til  ubehage- 
ligheder, desillusionering  og  sorg.  Sådan  er  det  i  ægteskabet,  i  hjemmet, 
i  familien,  blandt  venner  og  i  det  hele  taget  i  ethvert  forhold  i  livet.  Og  en 
af  de  største  lektier  i  livet  er  netop  at  lære  at  hjælpe  mennesker  til  at  udvikle 
sig,  uden  at  de  tager  det  fortrydeligt  op,  uden  at  nedbryde  deres  tillid  til 
en  eller  den  indflydelse,  man  har  på  dem.  At  rette  på  én,  når  der  er  andre 
tilstede,  er  ganske  særlig  generende,  og  at  gøre  det  med  spydighed  har 
altid  en  skadelig  virkning.  Vi  —  ingen  af  os  —  gør  nogen  sinde  alt,  hvad 
vi  bør  gøre  for  at  handle  så  vel,  som  vi  bør.  Ingen  af  os  er  i  besiddelse 
af  alle  dyder  og  evner,  vi  er  heller  ikke  fejlfri  i  det,  vi  foretager  os.  Der 
findes  ingen,  som  aldrig  glemmer  noget.  Ingen  kan  altid  følge  en  plan,  altid 
have  maden  færdig  præcis  (eller  være  præcis  ved  måltiderne),  altid  have 
hjemmet  til  at  se  ud,  som  om  man  hvert  øjeblik  venter  gæster  samt  altid 
have  alting  lagt  nøjagtig  på  plads.  Mennesket  er  ikke  bare  en  maskine  — 
han  er  meget  mere  end  det  —  men  selv  maskiner  har  brug  for  forståelse  og 
laver  fejl  i  deres  arbejde.  Der  er  meget  at  overse  i  os  allesammen  —  og  der 
er  meget,  der  ikke  burde  blive  overset.  Men  også  dette  kan  behandles  med 
takt  og  hjælpsomhed,  når  man  vælger  det  rette  tidspunkt,  sted,  den  rette 
stemning  og  måde  at  gøre  det  på.  Der  findes  måder  at  foreslå,  vise  tål- 
modighed og  rette  med  venlighed  i  stedet  for  at  komme  med  en  hård,  barsk, 
tilfældig  påtale,  der  får  folk  til  at  føle  sig  små,  fornærmede,  fortrydelige. 
Der  er  tider,  hvor  man  skal  rette  og  tider,  hvor  man  skal  lade  være.  Der 
er  måder  at  rette  på,  og  måder,  man  ikke  skal  rette  på.  Kunsten  at  være 
klog  er  den  kunst  at  vide,   hvad  man  skal  overse  —  og   hvornår. 


